Лукашэнка скараціў бюджэт\n29 травень 2009, 20:24\nАляксандар Лукашэнка сваім указам скараціў расходную частку рэспубліканскага бюджэту на 2009 год на 2,8 трыльёна рублёў. Цяпер бюджэт бездэфіцытны, ягоныя прыбыткі і выдаткі зацьверджаны ў памеры 54,9 трыльёна рублёў. Поўнай яснасьці, што патрапіла пад скарачэньне фінансаваньня, пакуль няма.\nТэкст указу пакуль не апублікаваны. У Нацыянальным прававым інтэрнэт-партале паведамілі, што гэты ўказ не прыходзіў ні на паперы, ні ў электронным выглядзе.\nПаводле начальніка ўпраўленьня інфармацыі Нацыянальнага банку Анатоля Драздова, бездэфіцытны бюджэт — гэта адно з патрабаваньняў МВФ для выдзяленьня Беларусі стабілізацыйнага крэдыту.\n“Згодна з падпісаным мэмарандумам, мы ня маем права мець дэфіцытны бюджэт. Мы ўзялі такое абавязаньне. Гэта стандартнае патрабаваньне МВФ. Яны кажуць: калі ў вас будзе дэфіцытны бюджэт, як вы вернеце крэдыт? Мы падпісалі і свае абавязаньні выконваем”.\nЯк бы хто ні стараўся, але давядзецца дэвальваваць беларускі рубель\nУ камэнтары да ўказу прэзыдэнцкая прэсавая служба адзначае, што ў мэтах аптымізацыі дзяржаўных выдаткаў прадугледжана скарачэньне выдаткаў на набыцьцё тавараў працяглага карыстаньня і капітальныя рамонты. Рэсурсы бюджэту будуць сканцэнтраваныя на фінансаваньні сацыяльных і вытворчых аб’ектаў, якія маюць агульнарэспубліканскае значэньне.\nТаксама дазволіла зьменшыць дзяржаўныя выдаткі інвэнтарызацыя дзяржпраграмаў, выключэньне зь іх малаэфэктыўных мерапрыемстваў і інвэстпраектаў.\nПлянуецца павялічыць выдаткі рэспубліканскага фонду падтрымкі вытворцаў сельскагаспадарчай прадукцыі, харчаваньня і аграрнай навукі, ліміт зьнешняга дзяржаўнага доўгу, памер сродкаў, якія накіроўваюцца на кампэнсацыю юрыдычным асобам часткі працэнтаў за карыстаньне банкаўскімі крэдытамі і на аказаньне фінансавай дапамогі юрыдычным асобам і індывідуальным прадпрымальнікам, а таксама выдаткі на фінансаваньне дзяржаўных праграмаў.\nАднак, паводле прэзыдэнцкай прэс-службы, нягледзячы на больш жорсткую бюджэтную палітыку адносна бальшыні выдаткаў, найбольш значныя для дзяржавы сацыяльныя выдаткі ў бюджэце захаваліся.\nКамэнтуючы сытуацыю, кіраўнік аналітычнага цэнтру “Стратэгія” Леанід Заіка адзначыў, што ва ўмовах крызісу і іншыя краіны скарачаюць бюджэты. Прычым і гэтыя новыя бюджэты — пераходныя, бо іх давядзецца яшчэ карэктаваць у верасьні-кастрычніку.\n“Нічога асаблівага не адбываецца — крызіс. Курс даляра будзе расьці пры любым бюджэце — нулявым, станоўчым ці адмоўным. У нас толькі ў гандлі з Расеяй штомесяц дэфіцыт складае 600 мільёнаў даляраў. Як бы хто ні стараўся, але давядзецца дэвальваваць беларускі рубель”.\nСпадар Заіка прагназуе зьмяншэньне заробкаў і пэнсій у даляравым эквіваленце. Бо ва ўмовах крызісу іх рост немагчыма захаваць.


Адбылося пасяджэнне Рады БНК | Слонім Блог\nАдбылося пасяджэнне Рады БНК\nАвтор: _ 11 марта, 2018\nУ суботу, 10 сакавіка, у Мінску адбылося пасяджэнне Рады Беларускага Нацыянальнага Кангрэсу. Сябры Рады разгледзелі шэраг пытанняў. Сярод якіх – пра святкаванне 100-годдзя Беларускай Народнай Рэспублікі, пра сітуацыю ў краіне і пытанне палітычных рэпрэсій.\nПадчас пасяджэння Рада БНК прыняла тры звароты. Адзін з іх – зварот рады БНК “Аб святкаванні 100-годдзя БНК”. Другі – пра сітуацыю ў Беларусі. І трэці супраць таго, што ўлада да крымінальнай адказнасці спрабуе прыцягнуць удзельніка мінулагодніх пратэстаў Святаслава Барановіча.\nПублікуем сёння Зварот Рады БНК “Аб святкаванні 100-годдзя БНР”.\nЗВАРОТ РАДЫ БНК\n„Аб святкаванні 100-годдзя БНР”\nРада Беларускага Нацыянальнага Кангрэса вітае рашэнне ўлады дазволіць 25 сакавіка ў шэрагу гарадоў краіны святочныя мерапрыемствы з нагоды 100-й гадавіны Беларускай Народнай Рэспублікі і ўсталяваць знакі ў гонар яе дзеячоў.\nРазам з тым Рада лічыць недастатковым для годнага масавага святкавання ў сталіцы краіны юбілею такой важнай гістарычнай падзеі абмежавацца толькі святочным канцэртам у парку каля Опернага тэатра. Канцэрт пад шматлікай аховай міліцыі, за загародкамі, з асабістым аглядам і цэнзурай пры ім сімволікі і лозунгаў, абмежаванні на тэматыку выступаў – усё гэта будзе ствараць у нашага народа і ў іншых краінах уражанне свята свабоды ў канцлагеры.\nАкрамя таго, патрыятычныя сілы, па закліку якіх 25 сакавіка мінулага года беларусы масава выйшлі бараніць свае сацыяльныя і палітычныя правы, не маюць права не згадаць пра гадавіну жорсткага разгона народнага выступу.\nРада БНК настойвае на святочным, вольным ад цэнзуры шэсці па цэнтральнаму праспекту сталіцы. Рада прапануе ўладам задаволіць паўторную заяўку на святочнае шэсце па праспекту Незалежнасці ад плошчы Якуба Коласа да месца святочнага канцэрта.\nРада БНК заклікае грамадзян Беларусі ўзяць удзел 25 сакавіка ў „Маршы годнасці і волі”, які пачнецца ў 12.00 на плошчы Якуба Коласа ў Менску, у другіх святочных мерапрыемствах у сталіцы і іншых гарадах краіны.\nУладу – народу! Жыве Беларусь!\nКатегории: Новости, Общественная деятельность, Политика\nУлады паабяцалі зрабіць пешаходную дарожку »


Як знайсці добрую работу і абраць лепшага кандыдата на вакансію – RH.by\nТаццяна ЖДАНАВА, псіхолаг\nЦяжка пераацаніць значэнне добрага рэзюмэ, асабліва ў наш час, калі канкурэнцыя на рынку працы проста зашкальвае, а спецыялісты лёгка пераходзяць з адной галіны ў іншую.\nЯк напісаць добрае рэзюмэ?\nЧаму ж так важна напісаць пісьмовае рэзюмэ? У кіраўніка або менеджара па персанале вельмі абмежаваныя часовыя рамкі, за якія трэба знайсці супрацоўніка.\nКалі ўлічыць, што сумоўе займае ад 30 хвілін да 1,5 гадзіны, а на прагляд рэзюмэ ідзе ў сярэднім паўтары-дзве хвіліны, становіцца зразумела, чаму так важна мець добрае рэзюмэ.\nГэта кароткая, праўдзівая і актуальная інфармацыя аб вашых ведах, уменнях і досведзе работы. Звяртаю ўвагу на тры аспекты:\nСцісласць – уся інфармацыя павінна быць тэзіснай, толькі самае неабходнае.\nПраўдзівасць – не варта пісаць тое, чаго няма. Па-першае, гэта вельмі лёгка праверыць. Па-другое, вам могуць даручыць справу, якую вы зусім не ведаеце. Не пішыце тое, чаго няма.\nАктуальнасць – яшчэ адна не менш важная асаблівасць – важнасць інфармацыі для дадзенай пасады і яе неабходнасць. Калі вы ўладкоўваецеся на працу бухгалтарам, вашы веды ў галіне мерчандайзінга, ды яшчэ сямігадовай даўніны, мала зацікавяць патэнцыйнага працадаўцу. Пра гэта дастаткова проста згадаць.\nШто павінна быць у рэзюмэ?\nНягледзячы на разнастайнасць шаблонаў і формаў, змест рэзюмэ заўсёды аднолькавы і павінен ўтрымліваць чатыры асноўныя блокі:\n1. Інфармацыя аб шукальніку – прозвішча, імя, імя па бацьку – буйнымі літарамі, каб адразу можна было ўбачыць імя. Узрост і дата нараджэння, бо не ўсім хочацца вылічваць, колькі вам гадоў. Кантактная інфармацыя – пажадана мабільны тэлефон, электронны адрас абавязкова. Сямейнае становішча можна пазначыць, але неабавязкова, залежыць ад сітуацыі.\n2. Адукацыя – школу паказваць не варта, а вось каледж ці ўніверсітэт абавязкова. Поўная назва ВНУ, факультэт, спецыяльнасць. Калі ў вас былі нейкія заслугі – алімпіяды, канферэнцыі – можна гэта згадаць, але асабліва не завастраць увагу. Асобна можна вылучыць пункт “дадатковая адукацыя” – розныя курсы, дадатковыя веды, якія вы атрымалі.\n3. Досвед работы – пішуць у зваротным храналагічным парадку: самыя свежыя зверху, самыя старыя ўнізе. Пазначыць варта перыяды работы, поўныя назвы арганізацый, якую займалі пасаду, службовыя абавязкі, поспехі, калі іх можна апісаць. Калі ў адной арганізацыі займалі розныя пасады, пісаць варта як асобныя месцы работы. Можна ўказваць прычыны звальнення з працы, але неабавязкова. Будзьце ўпэўненыя, што пытанне аб прычынах звальнення будзе адным з першых.\n4. Дадатковая інфармацыя – у гэтай частцы можна дапісаць асабістыя дасягненні, станоўчыя якасці, характарыстыкі. Звычайна сюды ўключаюць такія раздзелы: веданне моў (англійская: гутарковая, нямецкая: базавая), навыкі і ўменні (офісныя праграмы, фоташоп, асновы праграмавання), асабістыя дасягненні (напрыклад, спартыўныя), а таксама асабістыя якасці (стараннасць, хуткая навучальнасць, пунктуальнасць). Яшчэ раз нагадваю, што дадзеныя павінны быць праўдзівыя.\n5. Раздзелы могуць быць перастаўленыя месцамі, інакш названыя, але ўсе гэтыя пункты абавязковыя.\nВосем якасцяў, пра якія трэба ведаць і працадаўцу, і кандыдату на вакансію\nЧастае пытанне, якое задаюць людзі пры складанні рэзюмэ, – што пісаць у раздзеле “асабістыя якасці”. Гэта пытанне не такое і простае. Няправільны адказ можа нашкодзіць.\nДва правілы, пра якія важна памятаць.\n• Заўсёды пішыце праўду. Не варта прысвойваць сабе тое, чаго няма на самой справе. Праўда вельмі хутка адкрыецца.\n• Не варта забываць і пра іншыя пункты. Бо тут яшчэ будуць важныя і прафесійныя якасці.\nРазгледзім найбольш папулярныя асабістыя якасці, якія паказваюць у рэзюмэ:\n1. Ініцыятыўнасць. Прэтэндэнт на пасаду імкнецца паказаць будучаму кіраўніку, што ён гатовы выконваць любыя задачы арганізацыі, разумеючы кіраўніцтва літаральна з паўслова. Часта людзі, называючы сябе ініцыятыўнымі, нават не зусім разумеюць, ці з’яўляюцца такімі. Мець сваё меркаванне ці рабіць цікавыя прапановы па развіцці – гэта яшчэ не ініцыятыўнасць. Ініцыятыўны чалавек на ўзроўні інтуіцыі разумее, што яму трэба рабіць на карысць арганізацыі ў тых ці іншых абставінах.\nВыснова: ініцыятыўнасць варта згадваць у рэзюмэ пры пошуку пасады ў галіне даследаванняў і навукі, рознічнага гандлю і тых сферах, дзе не патрабуецца строгае захаванне бюракратычных паводзін.\n2. Камунікабельнасць. Большасць людзей няправільна разумеюць сэнс гэтага слова. Камунікабельнасць уласцівая таварыскім людзям, якія вядуць актыўнае сацыяльнае жыццё. Для працы дадзеная якасць не вельмі падыходзіць, яна хутчэй адцягвае ад складання планаў і аналізу бягучай сітуацыі.\nКалі шукальнік піша ў рэзюмэ “камунікабельны”, хутчэй за ўсё, ён мае на ўвазе сваё ўменне хутка знаходзіць агульную мову з супрацоўнікамі фірмы, кліентамі і пастаўшчыкамі. Такая якасць называецца “кантактнасць”.\nВыснова: слова “камунікабельнасць” варта згадваць пры пошуку пасады ў тых сферах, дзе неабходна пастаянна наладжваць кантакты і патрабуюцца жывыя зносіны: у шоу-бізнэсе, PR-сферы і там, дзе патрабуюцца пэўныя навыкі акцёрскага майстэрства.\n3. Навучальнасць. 20-гадовы шукальнік з добрай навучальнасцю – гэта безумоўна плюс для працадаўцы. А вось чалавек ва ўзросце за 40, які займаў у розны час мноства самых разнастайных пасад і які напісаў у сваім рэзюмэ слова “навучальнасць”, можа выклікаць пэўныя падазрэнні.\nВыснова: прэтэндуючы на пасаду ў любой сферы можна напісаць “навучальнасць” у тым выпадку, калі шукальніку 20-30 гадоў або калі прафесія мае на ўвазе пастаяннае вывучэнне новых тэхналогій і праграм для ўдасканалення сябе ў якой-небудзь адной спецыяльнасці.\n4. Адказнасць. Тут кожны можа мець на ўвазе пад гэтым паняццем нешта сваё: выкананне абяцанняў, своечасовае выкананне пастаўленых задач, уменне адказаць за ўласныя дзеянні. На самой справе адказнасць мае на ўвазе ўзяцце на сябе выкананне пэўных задач ці вырашэнне праблем, зыходзячы з ведаў і ўмення. Пры гэтым ужо на этапе сумоўя працадаўца можа вельмі проста праверыць адказнасць у шукальніка, задаўшы яму якое-небудзь пытанне па складзеным рэзюмэ, якое пачынаецца са слова “Чаму?”.\nВыснова: слова “адказнасць” варта паказваць у рэзюмэ пры шуканні любой пасады, але толькі ў тым выпадку, калі гэта якасць сапраўды ёсць.\n5. Пунктуальнасць. Дадзеная якасць у звыклым разуменні разглядаецца як уменне прыходзіць куды-небудзь строга ў вызначаны час. Аднак ёсць і іншае значэнне гэтага слова: выкананне ўсіх задач у строгім выкананні плана дзеянняў. Калі шукальнік не прывык педантычна выконваць усё, своечасова з’яўляцца на працы і дзелавых сустрэчах, то пісаць пра гэта не варта. У рэшце рэшт, працадаўца можа праверыць пунктуальнасць прэтэндэнта, даведаўшыся, у колькі ён прыйшоў на сумоўе.\nВыснова: “пунктуальнасць” варта паказваць у рэзюмэ толькі тады, калі такая якасць ўласцівая шукальніку.\n6. Працаздольнасць. Напэўна, гэта самае недарэчная якасць, якую паказваюць ў рэзюмэ. Калі чалавек шукае працу, то ўжо зразумела, што ён (ці яна) не працуе, у адваротным выпадку, навошта ён шукае працу?\nВыснова: ўпісваць у рэзюмэ слова “працаздольнасць” не варта ўвогуле.\n7. Стрэсаўстойлівасць. Нягледзячы на тое, што многія шукальнікі ў сваіх рэзюмэ згадваюць такую якасць, большасць ёй не валодае. Мала хто спакойна адрэагуе на крыкі начальніка, выпадковы штуршок у грамадскім транспарце або чалавека “я толькі спытаць” у даўжэзнай чарзе. Нават калі знешніх рэакцый назірацца не будзе, унутры практычна кожны індывід будзе бушаваць.\nПраверыць стрэсаўстойлівасць падчас сумоўя не так ужо складана. Да прыкладу: задаецца некарэктнае пытанне або штучнае чаканне. Раздражненне вылезе абавязкова.\nВыснову: згадваць “стрэсаўстойлівасць” можна пры шуканні любой пасады ў любой сферы дзейнасці, але толькі будучы на ўсе 100% упэўненым, што гэта сапраўды так.\n8. Мэтанакіраванасць. Трэба не толькі імкнуцца да мэты, трэба яшчэ і ўмець правільна яе паставіць. Што з’яўляецца мэтай пры адпраўцы рэзюмэ? Уладкавацца на працу або працаваць у канкрэтнай кампаніі? Калі падобнае пытанне задаецца на сумоўі, то шукальнікі часцей за ўсё выбіраюць другі варыянт адказу і тут жа “ўпадаюць у ступар”, калі ў іх пытаюцца, як яны хочуць дасягнуць гэтай мэты. Вось і ўся мэтанакіраванасць.\nВыснова: упісаць дадзеную якасць можна ў любое рэзюмэ, але раней трэба адказаць самому сабе на пытанні “якая мая мэта?” і “як я яе дасягну?”.\nПредыдущая статьяНа якіх заводах у Маладзечне ёсць вакансіі, а дзе плануюць скарачаць і на колькі\nСледующая статьяУ матчы “Віліі” “судзейства было жудаснае”, віляйчане сталі лепшымі ў суднамадэльным спорце, на другім месцы – маладзечанцы (Фота)


“Начная Свабода”: 3 гады ў эфіры\n05 травень 2009, 01:40\nСпоўнілася тры гады ад першага выхаду ў эфір “Начной Свабоды” — 2 траўня 2006 году. І кожны будні дзень у жывым эфіры нашы слухачы знаёмяцца з госьцем “Начной Свабоды” — а ў нас у гасьцях былі і паслы, і прадстаўнікі дэмакратычнай апазыцыі, і чыноўнікі, і творчая моладзь. У эфіры гучалі і гучаць досьледы “Начной свабоды”, “Начная чытанка”, “Барды Свабоды”, рэпартажы зь цікавых імпрэзаў, навіны, аналітыка…\nПершапраходцамі “Начной Свабоды” былі ў Празе — Аляксей Знаткевіч, у Менску — Ягор Маёрчык. Потым да праекту далучыліся іншыя журналісты, падкідвалі ідэі, спрабавалі засвоіць іншы фармат вяшчаньня — працу толькі ў жывым эфіры, разьняволенасьць. Гасьцям задавалі нечаканыя і не заўсёды зручныя пытаньні, вымушалі імправізаваць, чытаць вершы і нават сьпяваць… Шукалі цікавыя павароты. Да прыкладу, у самым першым эфіры прагучаў рэпартаж зь вёскі Свабода, журналісты Радыё Свабода знайшлі людзей, у якіх прозьвішча Свабода…\nРаспавядае першы вядоўца “Начной свабоды” Аляксей Знаткевіч: “Калі мы распрацоўвалі гэты фармат, была ідэя зрабіць нешта не палітычнае, менш палітызаванае, чым асноўная частка нашай праграмы. І тады зьявілася „Начная чытанка“ як спроба даць пляцоўку для маладых літаратараў. Першымі, хто там гучаў, была паэтка Джэці, празаік Альгерд Бахарэвіч. Вялікім адкрыцьцём стала — колькі ў нас цікавых, таленавітых маладых літаратараў”.\nДарэчы, вынікам “Начной чытанкі” стаў дыск — радыйны праект ператварыўся ў мультымэдыйны.\nПаэтка Джэці — Вера Бурлак — была першай госьцяй “Начной чытанкі”:\n“Насамрэч, у Беларусі жыцьцё літаратурнае, мастацкае, культурнае даволі актыўнае. Гэта, дарэчы, пацьвярджае і даволі актыўны ўдзел у паэтычных слэмах. На апошні слэм — „Бітву паэтаў“ зьявілася 55 творцаў. Зь іх рабілі адбор, выбралі 20. Значыць, людзі пішуць, хочуць гэта рабіць. Таму, я думаю, паэзія актуальная і адна з масавых зьяваў. Магчыма, маладой аўдыторыі варта было б адкрываць нейкія далягляды, на якія яны менш зьвяртаюць увагі: проза, драматургія і, можа, музыка. Ёсьць таксама вельмі цікавыя праекты, якія робяцца, але застаюцца пакуль пэрыфэрыйнымі. З музыкі ў мяне адразу „Рацыянальная дыета“ у галаву прыйшла, зь якой мы супрацоўнічаем. Сапраўды, робяць нешта вельмі своеасаблівае і заўважнае”.\nКінакрытык Максім Жбанкоў, аўтар штотыднёвых кінааглядаў у “Начной Свабодзе”, кажа:\n“Для мяне “Начная Свабода” — гэта болей за Радыё Свабода. Гэта яшчэ і пэўная прастора інтэлектуальнай незалежнасьці, у нейкім сэнсе, інтэлектуальнай гульні, гэта прастора экспэрымэнтаў, таму што галоўны экспэрымэнт — гэта заўсёды патаемныя начныя справы. Гэта прастора маёй прысутнасьці на хвалі гэтага радыё. Мне вельмі падабаецца тое, што мы робім, мне вельмі падабаюцца тыя людзі, з кім мы працуем. Магчыма, найлепшая са Свабодаў — гэта якраз тая “Начная Свабода”.\nСтваральнікі “Начной Свабоды” заўсёды ў пошуку, яны экспэрымэнтуюць, шукаюць новы фармат, сьвярджае журналіст, адзін з вядоўцаў перадачы Аляксей Знаткевіч:\n“Па-першае, праграма мяняецца, за гэтыя 3 гады шмат чаго памянялася. Па-другое, улетку мы таксама зьменім фармат. Гэтая перадача ўжо зрабілася ў большай ступені падвядзеньнем вынікаў дня. І ў нас стане больш аналітыкі, у нас ужо дадалося больш навіннай часткі. Спадзяюся, у нас будзе больш бліц-аналізаў. Але тыя рэчы, якія адрозьніваюць „Начную свабоду“ ад дзённага эфіру, застануцца. Застанецца і „Начны госьць“, і іншыя фарматныя рэчы. Але, натуральна, без навінаў і без аналізу мы не абыдземся”.\n“Начная Свабода” – праграма заўтрашняга дня


Малады лейтэнант | "Нарачанская зара" (пасведчанне аб рэгістрацыі №765 ад 4.11.2009)\nПАПЯРЭДЖАННЕ, выратаванне, дапамога. Гэта толькі некаторыя з прынцыпаў работы выратавальнікаў. Адвага і мужнасць, гатоўнасць да самаахвяравання ў імя людзей заўсёды адрозніваюць\nпрадстаўнікоў гэтай прафесіі. Высокі прафесіяналізм, вопыт і ўменне знайсці выхад з самых складаных і экстрэмальных\nсітуацый — гэтыя якасці дазваляюць выратавальнікам заваёўваць аўтарытэт і павагу насельніцтва.\nПрафесія выратавальніка — адна з самых цяжкіх, але, разам з тым, і самых высакародных. Яны і ў мірныя часы заўсёды знаходзяцца нібы на перадавой, абараняючы нас, наша жыццё і маёмасць ад стыхійных бедстваў. Сёння работа па ліквідацыі наступстваў надзвычайных сітуацый прыроднага і тэхнагеннага характару патрабуе высокай кваліфікацыі, ініцыятыўнасці, адказнасці і мужнасці.\nНядаўна пасля заканчэння Універсітэта грамадзянскай абароны МНС Рэспублікі Беларусь прыйшоў працаваць у раённы аддзел па надзвычайных сітуацыях малады спецыяліст — лейтэнант унутранай службы Аляксандр Лятун.\n— Раскажы, калі ласка, як ты стаў выратавальнікам, што падштурхнула да выбару менавіта гэтай прафесіі? — прашу суразмоўцу.\n— Нарадзіўся і вырас у горадзе Узда. Там закончыў сярэднюю школу. Нельга сказаць, што з дзяцінства марыў быць выратавальнікам. Не. А выбар прафесіі быў выпадковы. Прыйшлі ў школу прадстаўнікі раённага аддзела па надзвычайных сітуацыях, расказалі пра сваю службу, пра тое, дзе можна набыць гэту прафесію. Мяне такая інфармацыя зацікавіла. Таму стаў мэтанакіравана рыхтаваць сябе да паступлення ў камандна-інжынерны інстытут МНС, — адказвае Аляксандр Дзмітрыевіч. — Каб стаць выратавальнікам, патрэбны не толькі трывалыя веды, але і добрая фізічная падрыхтоўка. Дарэчы, паступаў у інстытут, а закончыў вучобу ва ўніверсітэце грамадзянскай абароны МНС. Так зараз называецца гэта навучальная ўстанова.\nХутка праляцелі чатыры гады вучобы. І вось лейтэнант унутранай службы з дыпломам у руках прыбыў у Мядзел, да месца службы. Прыязна прынялі маладога спецыяліста ў калектыве, даволі хутка вырашылася і жыллёвае пытанне. Так пачаліся працоўныя будні ў інспекцыі нагляду і прафілактыкі.\n— Асноўная задача — правядзенне прафілактычнай работы. Калі што было незразумелым, то адразу прыходзілі на дапамогу калегі, раілі, падказвалі. Першым дарадцам стаў інжынер інспекцыі нагляду і прафілактыкі лейтэнант унутранай службы Вадзім Сіняўскі, з якім сядзім у адным кабінеце. Ніколі не адмаўляе ў дапамозе першы намеснік начальніка райаддзела па надзвычайных сітуацыях падпалкоўнік унутранай службы Юрый Вашкінэль. Ды і іншыя супрацоўнікі аддзела гатовы ў любую мінуту прыйсці на дапамогу, — расказвае Аляксандр Лятун.\n— Прынята лічыць, што прафесія выратавальніка выключна мужчынская. А ці так гэта на самай справе?\n— Я з гэтым не згодзен. Вось і ў нас у аддзеле працуюць жанчыны — інспектар групы прапаганды і навучання старшы лейтэнант унутранай службы Ірына Карапецян, інжынер інспекцыі нагляду і прафілактыкі райаддзела па надзвычайных сітуацыях старшы лейтэнант унутранай службы Кацярына Кісель, дыспетчары цэнтра аператыўнага кіравання сяржант унутранай службы Алена Дзятлава і прапаршчык унутранай службы Анастасія Гурская. Усе яны выдатна спраўляюцца са службовымі абавязкамі, — адказвае Аляксандр Дзмітрыевіч.\n— Займаюся спортам, каб падтрымліваць сябе ў добрай фізічнай форме. Ва ўніверсітэце займаўся выратавальным мнагабор’ем, зараз больш бегаю. Ды і дамоў хочацца з’ездзіць, — чую ў адказ.\n— Ці шкадуеш, што выбраў менавіта гэту прафесію?\n— Ніколькі. Выпускнікам школ таксама раю падумаць пра прафесію выратавальніка. Яна і ганаровая, і вельмі патрэбная людзям.


Што такое Кардамон спецый і як яна выкарыстоўваецца?\nУ кулінарным мастацтве, кардамон спецыі зробленыя з насення струкі розных раслін у сямейства імбірных. Кардамон мае моцны, востры густ і водар, з адценнямі цытрыны, мяты, і дыму.\nКардамон струкі ўтрымліваюць шэраг насення, але і ўвесь кардамон струк можа быць выкарыстаны поўнасцю або зямля. Ёсць два асноўных тыпу кардамона: чорны кардамон і зялёны кардамон.\nКардамон выкарыстоўваецца галоўным чынам у індыйскай кулінарыі , а таксама блізкаўсходняй кухні.\nУ індыйскіх рэцэптах, цэлыя струкі кардамона выкарыстоўваюцца пры падрыхтоўцы рысу басмати і розныя кары. У блізкаўсходніх рэцэптах, молаты кардамон выкарыстоўваецца пры падрыхтоўцы некаторых дэсертаў.\nЦікава, што адна з краін, якая спажывае больш за ўсё кардамон з'яўляецца Швецыя, дзе кардамон выкарыстоўваецца для сезону усё, што ад хлебабулачных вырабаў да гамбургераў і мясных збажыны.\nВыпечка з кардамон\nЯк шведы (і іншыя скандынавы, напрыклад, фіны і Norweigians), вы можаце выкарыстоўваць кардамон ў вашых яблычны пірог рэцэпты. Разгледзім той факт, што кардамон часта ў спалучэнні са спецыямі, такімі як карыца і гваздзік (зноў жа, думаю, Кары і рыс басмати).\nАкрамя таго, лічаць, што карыца і гваздзік даволі стандартныя інгрэдыенты ў яблычных пірагоў, гарбузовых пірагоў і бананавыя хлеба (часта ў спалучэнні з мушкатовым арэхам).\nТакім чынам, яна ўяўляе сабой толькі кароткі кулінарны скачок, каб сказаць, што кардамон можа быць выкарыстаны ў любым з звычайных восеньскіх і зімовых рэцэптаў, няхай гэта будзе пернікі, пудынгі, запяканкі і грушы або яблыні пірагі.\nПаспрабуйце дадаць дробку яго да вашага Streusel далівання перад нанясеннем яго на вашыя кексы і coffeecakes.\nКардамон у напоях\nІ не забывайце піць: усё, што ад глінтвейну да гарачага сідру ў гогаль-моголь выйграюць ад нечаканага намёку кардамона.\nВы таксама можаце дадаць кардамон каву і гарбату для духмянага і святочнага лада.\nДля кавы: проста здрабніць 3 да 4 цэлых насення кардамона разам з кавы і заліць вашу гарачую ваду на працягу, як звычайна. Некаторыя традыцыі шліфаваць ўвесь струк, але гэта выдатна, каб выкарыстоўваць толькі насенне.\nКалі вы выкарыстоўваеце кардамон ў рэцэпце, у ідэале вы б пачаць з цэлымі струкамі кардамона. Калі вы купляеце зямлю кардамон (г.зн. кардамон парашок ) з падзелу спецый, ён не будзе гэтак акуратным , так як эфірныя алею насення кардамона страцяць свой водар адносна хутка пасля таго, як насенне здрабняюць.\nЛепш за ўсё пачаць з цэлымі струкамі кардамона і смажыць іх у сухім патэльні на працягу некалькіх хвілін. Хай ім астуджацца на працягу хвіліны, а затым выдаліце насенне з струкоў. Здрабніць насенне ў ступцы песціка для дасягнення найлепшых вынікаў, ці вы можаце выкарыстоўваць матарызаваную спецыі кавамолку (як кофемолка).\nПроста пераканайцеся, што для ачысткі кавамолкі старанна пасля яе выкарыстання для драбнення кардамона. Зноў жа, вы маглі б знайсці слабы намёк кардамона ў каву, каб быць старанна чароўным!\nСмачныя рэцэпты, які выкарыстоўвае Кардамон\nКардамон Вафлі Рэцэпт\nРас Малая Пяльмені Рэцэпт\nБараніна ў сметанковым Зялёны кардамон Кары Рэцэпт\nТрадыцыйны турэцкі кава Рэцэпт\nКардамон Просты Сіроп Рэцэпт\nНізкакаларыйных салодкі бульбу запеканка\nВыпечка з Splenda заменнік цукру


Newsroom » «Аліварыя» зладзіла футбольны батл для папулярных беларусак « Аліварыя\n«Аліварыя» зладзіла футбольны батл для папулярных беларусак\nУ суботу, 23 чэрвеня, у фан-бар, што ў парку Перамогі, чарговую футбольную гульню можна было абмеркаваць пад куфаль піва не толькі з заўзятарамі, але і, напрыклад, з інтэрнэт-мадэллю, колькасць падпісчыкаў якой 560 тысяч, альбо з вядучай канала «Беларусь-5», ці з ўдзельніцай праекта «Хачу ў Віа Гру». Такую нетыповую для фанацкага кам’юніці аўдыторыю сабралі на футбольны паб-квіз «Аліварыі», каб высветліць, хто ведае футбол лепш: прыгажуні або разумнікі.\nФутбольны паб-квіз працягнуў сезон вечарын, адкрытых гэтым летам «Аліварыяй» у фан-бары парка Перамогі. Згуляць у інтэлектуальны футбол ад «МазгаБойні» запрасілі тых, каго звычайна пытанні пра мундыяль ці гандыкап лёгка ставяць у тупік — папулярных мадэляў, спявачак, тэлевядучых і блогераў. Дзяўчаты шчыра прызналіся, што самім ім справіцца будзе складана, і таму загадзя паклікалі ў свае каманды мінскіх заўзятараў. Усяго за суткі на сайт мерапрыемства прыйшлі сотні заявак ад знаўцаў самай папулярнай у свеце гульні з жаданнем дапамагчы прыгажуням у гэты раз не толькі сабраць лайкі, але і ачкі ў футбольным паб-квізе. У каманды да зорных капітанаў трапілі толькі тыя, хто змог правільна адказаць на ўсе мудрагелістыя пытанні віктарыны падчас рэгістрацыі. Галоўным арбітрам матчу па тэарэтычным футболе выступіла адна з самых вядомых instagram-мадэляў Беларусі Каця Коба. Яшчэ да пачатку гульні дзяўчына паведаміла, што не адмовілася б і сама заняць месца за гульнёвым столікам у фан-бары і праверыць сваю інтуіцыю.\n— Гэта лета дакладна войдзе ў гісторыю пад знакам футбола. Традыцыйна лічыцца, што футбол — гэта мужчынская гульня. Але мы гатовыя руйнаваць стэрэатыпы і дапамагчы дзяўчатам далучыцца да галоўнай спартыўнай падзеі лета і зацікавіцца футболам. Мы ўпэўненыя, што гэта падорыць заўзятараў яшчэ больш цудоўных эмоцый. Добрай справе, вядома, дапаможа і галоўны футбольны напой, які ўжо столькі гадоў аб’ядноўвае людзей падчас важных гульняў і чэмпіянатаў, — распавядае мэнэджар па карпаратыўных камунікацыях піваварнай кампаніі «Аліварыя» Вольга Каўрыгіна.\nЗа паўтары гадзіны гульні ўдзельнікі знайшлі адказы на паўсотні пытанняў пра футбол, футбалістаў і любімы фанацкі напой — піва. Са слоў мужчынскага складу каманд, для перамогі адных толькі спартыўных ведаў аказалася недастаткова, а таму жаночая інтуіцыя прынесла камандам вялікую колькасць выйгрышных ачкоў. Напрыклад, толькі дзяўчаты маглі здагадацца, што жонка легендарнага Пеле прымушала яго кінуць шоў-бізнэс і займацца толькі футболам, проста таму што «на полі ён меў справу выключна з мужчынамі».\nДалучыцца да вечарын «Аліварыі» і атрымаць сваю порцыю футбольнай весялосці можна штодня з 10 да 24 гадзін у фан-бары парка Перамогі. Дарэчы, ужо ў гэты чацвер 28 чэрвеня а 19:00 тут зладзяць вечар футбольнага гумару папулярныя беларускія комікі. Прыходзіць на Stand-up party можна смела вялікай кампаніяй, захапіўшы нават тых, хто ў футболе разбіраецца вельмі адносна - абяцаюць, што весела будзе ўсім. Уваход па-ранейшаму вольны.


Адар’я Гуштын тлумачыла, як кантактаваць журналісту з чыноўнікамі | БЕЛАРУСКАЕ РАДЫЁ РАЦЫЯ\nАдар’я Гуштын тлумачыла, як кантактаваць журналісту з чыноўнікамі\nПра супрацоўніцтва СМІ з уладамі размаўлялі ў Маладэчна журналісты з Вілейкі, Маладэчна і Глыбокага. У рэдакцыі “Рэгіянальнай газеты” супрацоўніца БелаПАН Адар’я Гуштын прэзентавала алгарытм дзеяння пры супрацы з чыноўнікамі, дала парады юрыдычнага характару і падзялілася сваім вопытам з калегамі.\nНа думку Адар’і Гуштын, самы складаны момант у камунікацыі з чыноўнікамі гэта тое, што яны бачаць у незалежных журналістах не чацвёртую ўладу і не тых, хто даносіць да грамадзянаў інфармацыю, а часам ворагаў.\n– Хаця абсалютна не так. І адэкватныя, нармальныя медыя заўсёды прадастаўляюць пляцоўку як дзяржаўным нейкім служачым, так і недзяржаўнай думцы. Калі казаць пра БелаПАН, то мы знаходзімся ў такіх самых умовах як і ўсе астатнія медыі. Але развіваецца інтэрнэт, развіваюцца сацыяльныя сеткі, чыноўнікі мусяць таксама на гэта рэагаваць. Таму я бачу перспектыву і спадзяюся, што сітуацыя будзе змяняцца да лепшага.\nАдар’я Гуштын раіць журналістам пры працы з чыноўнікамі азнаёміцца з адпаведнай заканадаўчай базай. Кожны журналіст, на яе думку, павінен правільна складаць запыты, ставіць пытанні і паводзіць сябе карэктна.\n[Not a valid template]Таццяна Смоткіна, Беларускае Радыё Рацыя\nГарадзенскі прэс-клуб ад кампаніі “Будзьма беларусамі”


Amnesty International распавяла пра незаконнае сачэнне спецслужбаў за беларусамі\nМалюнак - Wikimedia\nДзейнае ў Беларусі заканадаўства дазваляе ўладам ажыццяўляць шырокамаштабную сачэнне за грамадзянамі без якіх-небудзь пацверджанняў яе правамернасці. Пра гэта гаворыцца ў дакладзе міжнароднай праваабарончай арганізацыі Amnesty International.\n«Сістэма аператыўна-вышуковых мерапрыемстваў (САВМ) дазваляе ўладам наўпрост атрымліваць доступ да ўсіх камунікацыях карыстальнікаў і звязаным з імі дадзеных, не паведамляючы пра гэта правайдараў. У адпаведнасці з заканадаўствам Беларусі, усе правайдары тэлекамунікацыйных паслугаў абавязаны забяспечыць сумяшчальнасць свайго абсталявання з сістэмай САВМ. Сістэма дазваляе адсочваць камунікацыі ў рэжыме рэальнага часу, а таксама дазваляе атрымліваць доступ да дадзеных, якія тэлекамунікацыйныя аператары абавязаныя захоўваць на працягу пяці гадоў. Сістэма САВМ забяспечвае доступ як да зместу камунікацыяў, гэтак і да звязаным з імі метададзеных (напрыклад, дата, час або месца камунікацыі)», – гаворыцца ў дакладзе.\nПраваабаронцы адзначаюць, што права на недатыкальнасць прыватнага жыцця ў Беларусі знаходзіцца пад пагрозай, паколькі заканадаўства краіны дае шырокія паўнамоцтвы для правядзення фізічнай сачэння, уключаючы праслухоўванне памяшканняў або перамоў людзей, а таксама ў сувязі з тым, што ўлады могуць атрымаць доступ да персанальных дадзеных карыстальнікаў, канфіскуючы іх кампутары, мабільныя тэлефоны або іншыя прылады.\n«Тайная сачэнне ажыццяўляецца адразу некалькімі дзяржаўнымі органамі, і вядзецца на падставе цэлага шэрагу шырока і расплывіста сфармуляваных прававых падставаў. У адпаведнасці з нацыянальным заканадаўствам, сачэнне можа весціся за людзьмі, якіх не падазраюць у здзяйсненні якіх-небудзь супрацьпраўных дзей. Санкцыянаванне сачэння і нагляд за яе ажыццяўленнем вядзецца неналежным чынам, звычайна іх праводзяць пракуроры, а не незалежны судовы орган».\nПраваабаронцы заклікаюць улады Беларусі спыніць практыку сачэння за грамадзянамі без дастатковых прававых падставах і прывесці нацыянальнае заканадаўства ў адпаведнай з міжнароднымі стандартамі.\nДаклад праваабаронцаў будзе прадстаўлены на чарговай сесіі Камітэту па правах чалавека ААН у кастрычніку. У дакуменце распавядаецца і пра іншыя парушэнні правоў чалавека ў Беларусі – свабоды слова і сходаў, праблема смяротнага пакарання ды інш.\nТэгі:&nbspAmnesty International, праваабаронцы, правы чалавека, спецслужбы


Салаўёў: усе публікацыі па тэме | Новы Час\nСалаўёў: усе публікацыі па тэме\nАгулам знойдзена 5 публікацый з тэгам «Салаўёў»\nВа Узбекістане адрэагавалі на «серыю безадказных заяў» Лукашэнкі\nВа Узбекістане заявілі пра «серыю безадказных заяў» Лукашэнкі. Гэта рэха яго інтэрв'ю расійскаму прапагандысту Уладзіміру Салаўёву, у якім было разважанне пра магчымае ўступленне Узбекістана з-за эканамічнай неабходнасці ў склад «Саюзнай дзяржавы» РБ і РФ.\n«Лепш бы ён паглядзеў на мінскі аэрапорт, які больш падобны да свінарніка». Армянскія дэпутаты абурыліся заявамі Лукашэнкі\nСловы Аляксандра Лукашэнкі ў інтэрв’ю расійскаму прапагандысту Уладзіміру Салаўёву пра далучэнне Арменіі да так званай «Саюзнай дзяржавы» выклікалі рэзка адмоўную рэакцыю ў Ерэване.\nВечарына Салаўёва. Дзе атабарыліся здраднікі?\nПрапагандысты ў нармальным журналісцкім асяродку — асобы, як кажуць «нерукапаціскальныя». Яны боўтаюцца, як самі ведаеце што ў палонцы, агучваюць тое і ў тым рэчышчы, у якім вецер падзьме, уласнага пункту погляду не маюць, і да таго ж — нічога новага сказаць не могуць.\nНачальнік аддзела ідэалогіі Магілёўскага гарвыканкама Ала Галушка патлумачыла магілёўскім дэмакратам прычыны адмовы ў правядзенні масавых гулянняў у цэнтры горада. Аказваецца, што такія мерапрыемствы трэба ўключаць у гадавы план. Калі няма такога мерапрыемства ў плане, то ўлады нічым не могуць дапамагчы.


Без варажбы*. Прадмова Аляксандра Лукашука да кнігі «Сем худых гадоў»\n01 сьнежань 2014, 20:53\n*«Сем худых гадоў» — збор паліталягічных блогаў ураджая 2008-2014 гадоў, у якіх аўтар палемізуе зь бязьлітаснай рэальнасьцю. Форум, які не адрозьніваецца ад Калізея.\nЖанр гэтай кнігі Юры Дракахруст вызначыў як «будучыня ў мінулым». Ня менш дакладнай будзе і адваротная формула, мінулае ў будучыні, якое аўтар шукаў у беларускай будзённасьці апошніх сямі гадоў.\nКлясычнае вызначэньне жанру гэтай кнігі — палеміка.\nКлясычнае вызначэньне жанру гэтай кнігі — палеміка. Гэта асьвечаны традыцыяй эўрапэйскай крытычнай думкі пошук не кансэнсуса ці перамогі, а ісьціны, калі ініцыятыва ў выбары тэмы, навязваньне свайго сцэнару, месца і часу спрэчкі завяршаецца доказным, як тэарэма, і нечаканым, як гіпотэза, аргумэнтам.\nНобэлеўскі ляўрэат фізык Нільс Бор, які цытуецца ў кнізе, казаў, што экспэрт — гэта чалавек, які зрабіў усе магчымыя памылкі ў нейкай вузкай галіне ведаў.\nКожны блог у кнізе сканчаецца постскрыптумам «Хто меў рацыю»: 21 раз аўтар, 8 апанэнты, у 34 выпадках вынік яшчэ невядомы ці невядома, што лічыць вынікам.\nЮры Дракахруст — не экспэрт. Ня толькі таму, што галіны яго ведаў пры ўсім жаданьні не назавеш вузкімі, ад альгебры і францускай палітычнай думкі да беларуска-расейскага schadenfreude і ўкраінскай трагедыі, якая разгортвалася адначасна з напісаньнем першай часткі гэтай кнігі.\nМы маем справу з унікальным выпадкам экспэрымэнтальнай паліталёгіі, калі кожнае дасьледаваньне завяршаецца бязьлітасным поглядам у люстэрка рэальнасьці. Гэта можна зрабіць толькі калі падзеі вычарпалі сваю непасрэдную лёгіку і формы мінулага становяцца бачнымі. Так пішуцца энцыкляпэдыі, бібліі і іншыя практычныя дапаможнікі.\nАўтар «Сямі худых гадоў» выпрабоўвае рэчаіснасьць на цэласнасьць як назіральнік, які рухаецца разам з падзеямі і таму можа ігнараваць прынцып няпэўнасьці.\nНільс Бор выказаў гіпотэзу «дадатковых велічыняў» у дачыненьні да пазнаньня жывых арганізмаў і сыстэмаў: чым больш дакладна вымяраецца адна зь іх, тым больш няпэўнай становіцца другая. Чым больш дакладна мы намагаемся ўведаць, як жыве арганізм, тым больш разьбіраем цэласны фэномэн на асобныя элемэнты і ў выніку губляем сам прадмет.\nАўтар «Сямі худых гадоў» выпрабоўвае рэчаіснасьць на цэласнасьць як назіральнік, які рухаецца разам з падзеямі і таму можа ігнараваць прынцып няпэўнасьці. Ён не абвяргае Бора, а ідзе далей за яго. Яго дадатковыя велічыні ўключаюць у сябе ня толькі ідэі, але і інтарэсы, ня толькі людзей, але і структуры, ня толькі прэцэдэнты, але і гісторыю.\nЯк вымярэньні ўплываюць на месцазнаходжаньне электронаў, так і напісаныя тэксты ўплываюць на тых, хто чытае, хто выбірае і каго выбіраюць. А таксама — на таго, хто піша.\nЯк вымярэньні ўплываюць на месцазнаходжаньне электронаў, так і напісаныя тэксты ўплываюць на тых, хто чытае, хто выбірае і каго выбіраюць.\nІ тады з-пад клявіятуры матэматыка паводле адукацыі («матэматык ня той, хто любіць матэматыку, а хто ўмее рашаць задачы»), альгебраіста паводле спэцыялізацыі («нуль роўны нулю»), аналітыка паводле прызваньня («вайна і скачок і вынік эвалюцыі»), палітоляга паводле рэпутацыі («вар’яцтва часам самая рацыянальная палітыка») раптам зьяўляюцца вызначэньні сына паэта паводле нараджэньня:\n«Гісторыю немагчыма сплянаваць», «Няма ніякіх братоў, ёсьць толькі трафэі», «Ніколі не азначае ніколі» і, як прызнаньне рэлятыўнасьці даступнага інструмэнтарыя, самаіранічнае тлумачэньне алягічнай сытуацыі: «Сапраўды чорт варожыць».\nГалоўнае тут — «варожыць». Варажыць — ня толькі адгадваць будучыню ці мінулае, ня толькі здагадвацца і прадказваць, але і, як вучаць слоўнікі, па-майстэрску, падобна чараўніку, працаваць над нечым. Напрыклад, над гэтай кнігай.\n«Сем худых гадоў» — 48-я кніга, якая выходзіць у сэрыі «Бібліятэка Свабоды. ХХІ стагодзьдзе». У кнігу ўвайшлі 63 блогі, якія публікаваліся на сайце svaboda.org ад 2008 да 2014 году. Гэта і хроніка бягучых падзеяў, на якія аўтар апэратыўна адгукаўся, але адначасна і спроба разгадаць загадкі беларускай будзённасьці, вызначыць сэнсы таго, што адбываецца, прадбачыць трэнды пераменаў.\n«Сем худых гадоў» на ковенскім кангрэсе


СІТОНЫ, СІЦІЧЫ\n45. За свіонамі яшчэ адно мора - спакойнае і амаль нерухомае, якім, як лічаць, абпаясваецца і замыкаецца зямны круг, і пэўнасць гэтага пацвярджаецца тым, што апошняе ззянне заходзячага сонца не згасае аж да яго ўзыходу і яркасць яго такая, што ёй засланяюцца зоркі, ды і ўяўленне дадае да гэтага, быццам пры ўсплыванні сонца чуецца шум расступаючайся прад ім бездані і бачны абрысы коней і прамяністая галава. Толькі да гэтага месца - і гаворка адпавядае ісціне - існуе прырода.\nШто адносіцца да правага ўзбярэжжа Свебскага мора, то тут ім абмываюцца землі, на якіх жывуць плямёны эстыяў, звычаі і аблічча якіх такія жа, як у свебаў, а мова - бліжэй да брытанскай. Эстыі ушаноўваюць прамаці богаў і як адметны знак свайго\nкульту носяць на сабе малюнкі вепрукоў; яны ім замяняюць зброю і засцерагаюць пакланяючыхся багіне нават у гушчы ворагаў. Меч у іх - рэдкасць; ужываюць жа яны часцей за ўсё драколле. Хлеб і іншыя плады зямныя вырошчваюць яны старанней, чым прынята ў германцаў з уласцівай ім нядбайнасцю. Больш таго, яны абшнырваюць і мора і на беразе, і на водмелях і адзіныя з усіх збіраюць бурштын, які самі яны завуць глезам. Але пытаннем аб прыродзе яго і як ён узнікае, яны, быўшы варварамі, не задаваліся і нічога аб гэтым не ведаюць; бо ён доўгі час ляжаў разам са ўсім, што выкідвае мора, пакуль яму не даў імя запал да раскошы. У іх саміх ён ніяк не выкарыстоўваецца; збіраюць яны яго ў натуральным\nвыглядзе, дастаўляюць нашым купцам такім жа неапрацаваным і, да свайго здзіўлення, атрымліваюць за яго грошы. Аднак няцяжка зразумець, што гэта - драўляны сок, таму што ў бурштыне вельмі часта прасвечваюцца некаторыя поўзаючыя па зямлі або крылатыя істоты; загразшы ў вадкасці, яны пасля апынуліся зняволенымі ў ёй, пераўтворанай у цвёрдае рэчыва. Такім чынам, я пахілены меркаваць, што на выспах і на землях Захаду знаходзяцца\nдубровы і гаі, падобныя тым патаемным лясам на Ўсходзе, дзе працякаюць духмяныя смолы і бальзамы; з растучых у іх дрэў суседнія прамяні сонца выціскаюць багаты сок, і ён сцякае ў\nнайблізкае мора і сілаю бур выносіцца на процілеглыя берагі. Пры паднясенні да бурштыну, дзеля спазнання яго ўласцівасцяў, агню ён успыхвае як паходня, услед за чым растопліваецца, нібы смала\nабо камедзь. Да свіонаў прымыкаюць плямёны сітонаў. Ва ўсім падобныя са свіонамі, яны адрозніваюцца ад іх толькі тым, што над імі пануе жанчына: вось да чаго ўпалі сітоны, не кажучы ўжо аб згубе волі, нават у церпячым імі заняволенні.\n… (21) Сіцічы (Sittici) - вобласць, у якой народа і умацаваных гарадоў без рахунку….\nСІЦЫЛІЙЦЫ, січыліані, субэтнічэская група італьянцаў, асноўнае насельніцтва выспы Сіцылія. Колькасць звыш 5 млн. чалавек. Кажуць на італьянскай мове, у побыце карыстаюцца сіцылійскім дыялектам італьянскай мовы. Вераваoiыя сіцылійцы — каталікі.\nНайстаражытнае насельніцтва выспы — сіканы на захадзе і сікулы на ўсходзе — было ў VIII—VI веках да нашай эры часткай заваявана, часткай адціснута ў горныя раёны грэкамі і карфагенянамі, мовы якіх існавалі на выспе аж да II стагоддзy нашай эры. У 227 да нашай эры Сіцылія, заваяваная рымлянамі, стала першай рымскай правінцыяй. Павольны працэс раманізаціі яе насельніцтва скончыўся ў VI веку нашай эры. У раннім сярэднявеччы астраўляны змешваліся з остготамі, візантыйцамі, арабамі і норманамі.\nУ XII веку нарманскія феадалы стварылі на выспе так званае Сіцылійскае каралеўства. Відаць, тым часам праходзіў працэс інтэграцыі сіцылійцаў у адзіную этнічную агульнасць. У познім сярэднявеччы культура і мова сіцылійцаў былі ў значнай ступені іспанізіраваны, з XVIII стагоддзя выпрабоўваюць італьянскі ўплыў.\nТрадыцыйныя заняткі сіцылійцаў — ральнічае земляробства, садоўніцтва (цытрусавыя, вінаград), авечкагадоўля. Развіты саматужныя здабычы, асабліва вытворчасць побытавай і мастацкай керамікі і маляўніча распісаных драўляных вазоў.\nЗ тыпаў сельскага жылля найболей распаўсюджаны міжземнаморскі; існуюць часавыя саламяныя халупы і пабудовы з неапрацаванага каменя.\nНародны мужчынскі гарнітур — парткі і куртка з казлінай шкуры, апрананыя па-над кароткімі парткамі і камізэлькі, захоўваецца галоўным чынам у пастухоў. Амаль выйшаўшы з ужывання традыцыйны жаночы гарнітур блізкі італьянскаму. Шматлікія элементы традыцыйнай адзежы шылі з даматканай поўсці.\nСіцылійцы стварылі багаты фальклор (паэмы, лірычныя вершы — страмботці, прыказкі, загадкі).\nШматвяковыя традыцыі мае сіцылійскі народны лялечны тэатр («опера дэі пупі») з п'есамі на сярэднявечныя сюжэты.\nГеаграфічныя назовы ў Беларусі, злучаныя з сітонамі\nв. Сітнік >Менская вобласць > Чэрвень >Руднянскі\nв. Сітнік > Менская вобласць > Смілавічы >Руднянскі\nв. Сітнікі>Менская вобласць > Мар’іна Горка > Ананіцкі\nв. Сіценец >Менская вобласць > Салігорск >Старобінскі\nв. Малыя Сітцы>Віцебская вобласць > Докшыцы >Сітцаўскі\nв. Сітцы >Віцебская вобласць > Докшыцы >Сітцаўскі\nв. Сіціна >Віцебская вобласць > Гарадок >Гуркінскі\nх. Сіцькава 1 > Віцебская вобласць > Міёры >Новапагосцкі\nв. Сіцькава 2 > Віцебская вобласць > Міёры >Новапагосцкі\nв. Сіціна>Віцебская вобласць > Гарадок >Гуркінскі\nв. Сітнікі >Віцебская вобласць > Лепель >Стайскі\nв. Сітна> Віцебская вобласць > Ліёзна >Добрамыслінскі\nв. Сітна> Віцебская вобласць > Ліёзна >Горбаўскі\nв. Сітнякі >Гомельская вобласць > Рэчыца > Баршчэўскі\nв. Сітня >Гомельская вобласць > Калінкавічы >Дудзічскі\nв. Засіцце >Магілёўская вобласць > Круглае >Круглянскі\nв. Сітніца> Брэсцкая вобласць > Давыд-Гарадок>Мікашэвіцкі\nв. Сіціцк >Брэсцкая вобласць > Столін >Плотніцкі\nв. Сітніца>Брэсцкая вобласць > Лунінец >Мікашэвіцкі\nПрозвішчы: Сітнік, Сітнікаў, Сітчыхін, Сіцін, Сіта\nСиткович Лавринец, з. Бельскай з-лi Падляшскага в-д. 200\nСиткович Якуб, б. Судзярэўскага пав. Вiленскага в-д. 73\nГеаграфічныя назовы за мяжой, злучаныя з сітонамі\nСіція – Грэцыя\nАдно з найбольш устойлiвых i архаiчных значэнняў Р. заснавана на яго прыпадабненнi небу, што тлумачыць абрад пралiвання праз яго вады з мэтай заклiкання дажджу, i Сонцу («Вiсiць сiта круглавiта, залатое, павiтое»). Адпаведна вада, пралiтая праз Р., надзялялася лекавымi i наагул чароўнымi якасцямi. У магiчнай i мантычнай практыцы Р. набывае функцыi прапускнiка сакральнай i ўжо таму праўдзiвай iнфармацыi. Разам з тым яно не толькi прасейвае, ачышчае змесцiва, але i затрымлiвае ў сабе нейкую вызначаную субстанцыю. Таму здольнасць насiць ваду ў Р. прыпiсвалася толькi бязвiнным, а сам гэты прадмет выкарыстоўваўся ў рытуалах рознай скіраванасці: у Р. клалi куццю, «бабiну кашу», вясельны каравай i абраз, нават: «Прынесла Каляда рэшата блiноў». Двайная «адкрытасць» i таму асаблiвая небяспечнасць Р. ставiць яго ў шэраг атрыбутаў прадстаўнiкоў iншасвету i прадметаў–медыятараў.\nПраз судачыненні з небам, дажджом, Сонцам як сiмваламi актыўнага мужчынскага пачатку Р. набывае функцыi прадмета–замяшчальнiка хлопца, мужчыны. Прыцягвае ўвагу i фразема «вочы як рэшата» («Два маленькiя сiты ўвесь свет абсеюць»), якая стасуецца з матывам «вочы–Сонца».\nУ лесе расло, па полі пасло, дадому прыйшло, бабамі трасло. (Сіта)\nІшла паненка цераз бор,\nУ яе сукенка ў дзевяць пол.\nСтала тая сукенка шамрэці,\nЗялёна дуброва звінеці,\nСтала наша купала гарэці.\nІшлі малайцы тушыці,\nНеслі ў рэшаце вадзіцы.\nКолькі ў рэшаце вады ёсць,\nСтолькі ў малайца праўды ёсць.\nРэшата – гаспадарчая прылада для адсеву адходаў i ачышчэння мукi. У народнай культуры славян рэшата сiмвалiзавала багацце i пладаноснасць, ачышчэнне, такiя рысы чалавека як сумленне i пранiклiвасць. У хрысцiянстве рэшата азначала хуткi Божы Суд. Рэшата маглi выкарыстоўваць у самых разнастайных абрадах i рытуалах.\nЯк магiчнае ёмiшча дарункаў прыроды, рэшата прысутнiчала на свяце Багача. У рэшата, якое насiла назву «багач», насыпалi зерне ад апошняга снапа, пасля чаго з iм i грамнiчнай свечкай абыходзiлi ўсе падворкi – «замыкалi» вёску кругам на доўгую зiму, а затым неслi ў хату гаспадару, якi захоўваў «багача» да наступнай восенi.\nЧасам у народнай культуры рэшата параўноўвалi з небасхiлам, аблокамi, праз якiя Бог лье ваду ў выглядзе дажджу на зямлю. Таму ў час засухi жанчыны лiлi ваду праз рэшата з надзеяй выклiкаць доўгачаканы дождж. Каб спынiць працяглыя дажджы, жанчыны хадзiлi па вёсцы, заходзiлi ў кожную хату, каб перавярнуць рэшата.\nЯк рэч, прызначаную для ачышчэння, рэшата выкарыстоўвалi народныя лекары пры лячэннi шматлiкiх хваробаў, асаблiва сурокаў. Лiчылася, што вада, прапушчаная праз рэшата, набывае магiчныя здольнасцi. Калi дзiця моцна плакала, яго мылi вадой, прапушчанай праз рэшата. Карову пасля ацёлу, а таксама цяля палiвалi прапушчанай праз рэшата вадой.\nА. Л. Тапаркоў\nРЭШАТА, сіта, прадметы хатняга начыння, якія ўвасабляюць ідэю багацця і ўрадлівасці і злучаныя з матывамі дажджу, неба і сонца. Выкарыстоўваюцца ў рытуалах як ёмішча дарункаў, а таксама цудаў і недарэчнага, у народнай медыцыне маюць ролю засцярогу і ролю аракула - у варожбах.\nУ паўднёваславянскіх традыцыях шматкроць абгульваецца сувязь назвы сіта са словамі, якія пазначаюць "сытасць"; пар. балгарскае благапажаданне: «Дайте ситото, да е сита годината, г.зн. "Дайце сіта, каб быў сыты год". У Балгарыі пры першым кармленні дзіцяці грудзьмі павітуха трымала над маці Сіта з кавалачкам хлеба, каб дзіцё заўсёды было сыта. Аналагічным чынам у Сербіі клалі першы хлеб у Сіта, каб быў "сыты год".\nАдно з найболей устойлівых і архаічных значэнняў рэшата заснавана на яго прыпадабненні нябеснаму збору, пар. загадку "Сіта віта, рэшатам пакрыта" (неба і зямля). Па павер'і Жытомірскага п., вясёлка "цягне ваду з мора на неба; на небе ўладкована як бы рэшата, але яно заўсёды закрыта; калі вясёлка нацягне вады, яно адсоўваецца і ідзе дождж". Беларусы Слуцкага п. меркавалі, што вада прасейваецца праз аблокі, як скрозь сіта; часам аблокі прадзяруцца, і тады дождж палье як з цэбра. Павер'е пра тое, што хмара прапускае ваду праз свае поры, як праз рэшата, адзначалася таксама ва ўкраінцаў Падольскай воб., у Прыкарпацці і мае паралелі ў іншых народаў свету. У сувязі з гэтым ва ўсходніх і паўднёвых славян лілі ваду праз рэшата, каб выклікаць дождж, а ў Гомельскай вобл., наадварот, перагортвалі рэшата, імкнучыся спыніць дождж. У Брэсцкай вобл. падчас засухі ўдава зачэрпвала з якой-небудзь лужыны на поле ці побач з ім ваду рэшатам і несла яе ў раку; каб вада не пралілася, ў рэшата слалі цырату ці замазвалі яго глінай. У народнай медыцыне вада, прапушчаная праз рэшата ці сіта, магла замяняць сабой дажджавую ваду. У Віцебскай вобл. лічылі, што, калі цяжарная падвяргалася небяспецы, яе трэба тры разы напаіць дажджавой вадой ці вадой, пралітай праз рэшата ці сіта.\nВаду, пралітую праз рэшата, надзялялі гаючымі ўласцівасцямі і выкарыстоўвалі ў народнай медыцыне. У Палессе з лячэбнымі ці прафілактычнымі мэтамі палівалі вадой праз рэшата дзіця ці хатніх жывёл; пырскалі праз рэшата ваду на карову і цяля пасля цялення; ад спалоху абмывалі дзіця вадой, прапушчанай папярэдне праз перавернутае рэшата, і давалі дзіцяці папіць яе; тройчы абыходзілі хворую карову, паліваючы вакол яе вадой праз рэшата; пры эпідэміі ці эпізаотыі такім жа спосабам палівалі вуліцу. У Валагоцкай вобл. у Вялікі чацвер пырскалі праз рэшата ваду на авечак, "каб у платах дзюры здаваліся ім менш". У Курскай вобл. пры дзіцячай хваробе "сушэц" саджалі на акно пад рэшата котку і над рэшатам купалі дзіця; лічылася, што хвароба пяройдзе на котку і тая здохне, дзіця ж застанецца ў жывых.\nМатыў нашэння вады рэшатам вядомы ў казках і песнях. З адмысловай устойлівасцю ён сустракаецца ў казцы пра мачаху, яе дачку і падчарку. У казцы з Тульскай вобл. мачаха прагнала падчарку з хаты і тая нанялася да Бабы Ягі: "Баба Яга дала ёй рэшата, ды і кажа: ідзі затапі лазню і ваду гэтым рэшатам цягай. Яна затапіла лазню, стала ваду цягаць рэшатам. А сарока прыляцела: чыкі-чыкі, дзяўчына - глінкай, глінкай! Яна замазала глінкай, насілу нацягала". Калі Баба Яга дае тое ж заданне мачыхінай дачцэ, тая праганяе птушачку, якая жадала даць ёй добрую параду.\nУ казцы з Магілёўскай вобл. падчарка па волі мачыхі мыецца з чортам у лазні; калі скончылася вада, дзяўчына паслала чорта нанасіць яе рэшатам: "Чорт пабег, узяў рэшата: насiў, насiў - пакуль прыбяжыць, толькi каплі". У польскіх казках да дзяўчыны, якая па наказе мачыхі прадзе ўначы, з'яўляецца д'ябал, і яна, каб выйграць час да спеву пеўняў, дае яму розныя заданні, у прыватнасці, просіць нанасіць вады рэшатам. У рускай казцы чэрці патрабуюць у салдата задаць ім працу; ён пасылае іх нацягаць рэшатам вады ў гарадскія лазні.\nМатывы, злучаныя з рэшатам, абгульваюцца ў жартоўнай песні, вядомай на Украіне і ў Беларусі: "Брацічак, мілы мой, Гарыць на гары дом твой, Сталі яго хлопчыкі гасіці, Рэшатамі вадзіцу насіці, Столькі ў хлопчыкаў праўдзіцы, Колькі ў рэшатах вадзіцы, Столькі хлопчыкам балічак, Колькі ў рэшатах дырачак" (Ратноўскі р-н Валынскай вобл.).\nУ паўночнарускіх галашэннях пры апісанні труны - пасмяротнага жылля - згадваецца пра тое, што ў яго "рэшатам святла наношэна". Гэты матыў узводзіцца да легенды, вядомай у рускіх пераказваннях: калі людзі пабудавалі першую хату, яны забыліся прарабіць у ім акно і спрабавалі, выйдучы на вуліцу з рэшатам, злавіць у яго сонечнае святло і нанасіць яго ў жыллё.\nВа ўсіх славян вядома варажба з рэшатам пра злодзея: падвешваюць рэшата на нажніцах ці на вяровачцы і прамаўляюць імёны падазраваных; лічыцца, што яно пачне паварочвацца тады, калі прамовяць імя злачынца.\nСіта і рэшата фігуруюць у шматлікіх прыказках і фразеалагізмах. Ва ўсіх славян пра дасведчанага чалавека казалі, што ён "прайшоў скрозь сіта і рэшата"; пра рознае стаўленне да новых і старых рэчаў - "новае сітцэ на колку навісіцца, а старое і пад лавай наваляецца"; пра бессэнсоўнае баўленне часу - "насіць ваду рэшатам" і г.д.\nТопорков А.Л. Почему «решетом свету наношено»? // Русская речь. 1985. № 1. С. 121—123;\nего же: Домашняя утварь в поверьях и обрядах Полесья // Этнокультурные традиции русского сельского населения 19 — начала 20 в. М., 1990. Вып. 2. С. 67— 135.\nStojkovic M. Sito i reseto u narodnom vjerovanju // Zbornik za narodni zivot i obicaje juznih slavena. 1929. Knj. 27. S. 43- -53;\nЦивьян Т.В. Об одном образе румынского мифологического словаря // Philologia slavica . M ., 1993. С. 220-225.\nСІТА-1, СІТКА, СІТЦА, РЭШАТА, РЭШАТНІ\nНародная назва зоркавага згуртавання Пляяды, у якім вылучалі сем, дзевяць або дванаццаць няяркіх, шчыльна згуртаваных зорак. Пра С. — Пляяды ў беларусаў існавала павер’е, што гэта нябесныя свечкі, якія гараць там, дзе збіраюцца душы памерлых і дзе анёлы адсяваюць праведныя душы ад грэшных. С. служыла для вызначэння часу ночы, асабліва восенню.\nСІТА-2, СІТКА, СІТЦА, ЧАША, КАРЭЦ\nНародныя назвы сузор’я Вялікай Мядзведзіцы (Воза).\nНазва С. у дачыненні да Вялікай Мядзведзіцы матываванае як формай гэтага сузор’я, так, магчыма, і наяўнасцю яркіх зорак, якія ўтвараюць гэтую форму і нагадваюць дзіркі. Гэтае сузор’е таксама служыла для арыентавання ў прасторы і вызначэння часу.\nНазвы Чаша (у Бялыніцкім р–не), Карэц матываваныя падабенствам фігуры, утворанай сямю найбольш яркімі зоркамі гэтага сузор’я, да пасудзіны з ручкай (карэц — «коўш, кубак, конаўка»). Параўн. рус. Ковш, Большой Ковш. Аднак не выключана і кантамінацыя з словам карэта: параўн. пол. Kareta, Kareta z dyszіem. Сузор’е выкарыстоўвалася сялянамі для вызначэння часу.\nСітлалатонак (ісп. Citlalatonac) - у ацтэкскай міфалогіі бог-творца. Са сваёй жонкай Сітлалікуэ стварыў зоркі. Лічыўся адной з выяў Тонакатэкутлі. Сітлалатонака з Сітлалікуэ асацыююць з першай парай людзей, Натай і Ненай.\n" Старажытная Мезаамерыка\nСітлалікуэ (ісп. Citlalicue) - "Адзежа з зорак", у ацтэкскай міфалогіі багіня-стваральніца, муж Сітлалатонак, увасабленне Млечнага шляху. Сітлалатонака з Сітлалікуэ асацыююць з першай парай людзей, Натай і Ненай. Часам атаясамляецца з багіняй Іламатэкутлі.\nПа легендзе Сітлалікуэ, спарадзіўшы крэмневы нож, кінула яго на зямлю, стварыўшы 600 (1 600) зямных багоў. Да ведама: пры правядзенні раскопак поруч вёскі Струмень Гомельскай вобласці быў знойдзены каменны нож, узрост якога ацэньваецца ў 17-18 тыс. гадоў.


Не павінна знікнуць… Свята на пушчанскай вуліцы | Брестский Курьер\nНе павінна знікнуць… Свята на пушчанскай вуліцы\nТакое можа быць яшчэ хіба што на вясковым вяселлі, якіх граюць усё менш – час на кожнае з іх выклікаць этнаграфічную экспедыцыю па на ладан дыхаючы аўтэнтычны матэрыял. Аднак гэта было і не вяселле, і не канцэрт, а нешта іншае, чаму самая лепшая назва – свята. Свята пакуль жывой вёскі, вечна жывой песні і, як аказалася, такіх жа бессмяротных народных традыцый. Карацей, карціну я назірала на «Веснавым карагодзе ў Пашуках», наладжаным грамадскім аб’яднаннем «Тур» у межах рэалізацыі праекту «Вёска, якая не павінна знікнуць».\nНа свята адвялі цэлы нядзельны дзень, калі працы ў вяскоўцаў звычайна трохі менш. Пры гэтым моцна «графік» пашукоўцам не ламалі і пачалі праграму з богаслужэння ў мясцовай Свята-Андрэеўскай царкоўцы, на якое прыехаў са спевамі моладзевы калектыў «Жэмэрва» з Бельску Падляскага (Польшча). Сярод бабуль-прыхажанак, што адвыклі бачыць у царкве шмат маладых, тут і там чулася: «Якія малайцы! Такія маладзенькія і так хораша спяваюць!». Паўдзельнічаў у службе і вядомы грамадска-культурны дзеяч з Падляшша, заснавальнік «Музея малой бацькаўшчыны ў Студзіводах» Дарафей Фіёнік.\nНябачаныя дзівосы чакалі, аднак, пашукоўцаў наперадзе. Абыход вёскі з вясеннімі песнямі і караваем, канцэрт з удзелам аматарскіх і прафесійных калектываў, этнадыскатэка – усё гэта павінна было страпянуць мясцовы люд, абудзіць яго генетычную памяць, і місія, як падаецца, была выканана. Калі падчас карагоднага хаджэння «Жэмэрвы» па вёсцы людзі яшчэ не ведалі, што ім рабіць і як рэагаваць – занадта нязвычна выглядала падзея ў іх вачах, – то з пачаткам канцэрту яны значна пабадзёралі.\nДа іх увагі вясенні рэпертуар прапанавала ўсё тая ж неўтаймоўная «Жэмэрва» ды фальклорны калектыў з в. Лобча Лунінецкага раёна (асаблівы паклон народнай дасціпніцы Насце, якая прымусіла-такі слухачоў патрымацца за жываты ад смеху над яе жыццёвымі гісторыямі, апранутымі ў паэтычную форму). Сапраўдны клас паказаў калектыў «Орліца» з Навіцкавіч Камянецкага раёна, які прадэманстраваў не толькі галасістасць паляшучак, але і пераймальнасць пакаленняў, бо ў саставе ансамблю ёсць і бабулькі, і школьніцы.\nНу а гурт дударскай музыкі «Ветах», па сваёй ужо ўласнай традыцыі, вучыў беларусаў таньчыць. Пашукоўцы спачатку назіралі, якія дзіўныя для нашага часу па трэба рабіць у «Кракавяку», «Падыспадзе», «Картузэ», «Лявонісе», «Ойры» і іншых, а пасля пайшлі ў пляс за артыстамі. Ад таго, што патрэбныя рухі ніяк не атрымліваліся, было толькі весялей і гледачам, і самім танцорам.\nАрганізатары праекту «Вёска, якая не павінна знікнуць» адзначаюць, што канцэрт у Пашуках – гэта вынік паўгадовай этнаграфічнай працы ў гэтай вёсцы. Сам жа населены пункт выбраны для рэалізацыі праекту хутчэй інтуітыўна, чым па нейкіх крытэрах. Актывісты грамадскага аб’яднання захапіліся «казачнасцю» лясной вёскі, у якой дагэтуль жыве каля 70 чалавек. Аднак з інфрастуктуры тут толькі «магазін, царква і могілкі».\nПраект «Вёска, якая не павінна знікнуць» на гэтым не заканчваецца – ужо зусім хутка тураўцы паедуць шукаць аб’ект ў Кобрынскім раёне, і праца пачнецца зноў.\nСледующая статья Центр культуры и досуга открылся для горожан в “Южном”\nПредыдущая статья «Дело Громовича» тормозят свидетели и гособвинитель


Мужчыны павышанай увагі - Здоровые люди\nВідавочна, што з такой сітуацыяй мірыцца катэгарычна нельга. У дзяржаўнай праграме «Здароўе народа і дэмаграфічная бяспека Рэспублікі Беларусь на 2016-2020 гады» ўвага да здароўя і актыўнага даўгалецця беларускіх мужчын вынесена ў адзін з прыярытэтных напрамкаў. Акрамя таго, у краіне рэалізуецца шэраг міжнародных грамадскіх праграм, накіраваных на захаванне мужчынскага здароўя і актыўнага даўгалецця. Адна з іх – ініцыятыва «Самы час». Гэта частка праекту «Прафілактыка неінфекцыйных захворванняў, прасоўванне здаровага ладу жыцця і падтрымка мадэрнізацыі сістэмы аховы здароўя ў Рэспубліцы Беларусь» (БЕЛМЕД), які рэалізуецца пры падтрымцы ПРААН, СААЗ, ЮНІСЕФ і ЮНФПА ў партнёрстве з Міністэрствам аховы здароўя Беларусі.\nАле пакуль гром не грымне, мужык не перахрысціцца. Гэта сапраўды пра нашых мужчын, лічыць Людміла Жылевіч. Яны гадамі ўмудраюцца ігнараваць сімптомы нядужання. Галоўная прычына бачыцца ў ментальнасці і рыгідных устаноўках моцнай паловы чалавецтва:


Пракрамлёўскія прапагандысты палохаюць беларусаў ядзернай зброяй у Польшчы | Навіны Беларусі | euroradio.fm\nГалоўная / Пракрамлёўскія прапагандысты палохаюць беларусаў ядзернай зброяй у Польшчы\nПрапагандысцкія медыя раскрылі сакрэт польскай гуманітарнай дапамогі для Беларусі. Гэта ўсё прыкрыццё.\nНовы віток "польскай пагрозы" для Беларусі. Ядзерная зброя ў Польшчы. "Гвалтоўная дэмакратызацыя". Польская гуманітарная дапамога як інфармацыйны трук. Пракрамлёўскія прапагандысты, якія акапаліся ў Беларусі, зноў палохаюць беларусаў Захадам.\nГалоўнай мэтай НАТА традыцыйна лічыцца Расія. Вось і цяпер меркаваная перакідка ў Польшчу некалькіх тысяч амерыканскіх салдат успрымаецца ледзь не як непасрэдны акт агрэсіі. Але аўтар Rubaltic Аляксандр Насовіч лічыць, што Беларусь — нашмат больш імаверная мэта для "дэмакратычнай інтэрвенцыі" НАТА, чым Расія:\n"Цяпер на Захадзе падымаецца новая антыбеларуская кампанія, да якой ужо падключыліся Польшча і Прыбалтыка. Зусім іншая карціна ўзнікае, калі лічыць аб'ектам актыўнасці НАТА не Расію, а Беларусь — бо ваенная інфраструктура Альянсу разгортваецца і пашыраецца не толькі каля расійскіх, але і каля беларускіх межаў".\nНа думку Насовіча, Лукашэнка зноў ператвараецца ў "апошняга дыктатара Еўропы" пасля некалькіх гадоў падладжванняў пад яго "заходніх агентаў беларускага нейтралітэту". Публіцыст прадказвае, што за некалькі месяцаў заходняя рыторыка вернецца да "дэмакратычнай інтэрвенцыі" і "гвалтоўнай дэмакратызацыі". Тэрміны гэтыя выкарыстоўваюцца для абазначэння дзеянняў НАТА і ў прыватнасці ЗША на Блізкім Усходзе.\n"У гэтым кантэксце новыя танкі НАТА на беларускай мяжы вельмі нават дарэчныя", — падсумоўвае прэлюдыю Насовіч. Асноўная думка, да якой ён падводзіць чытача, — Беларусь ніхто не кране, калі яна будзе ў ваенным хаўрусе з Расіяй. У адваротным выпадку яе чакае зусім іншы лёс. Бо на заходняй мяжы пашчоўкваюць сківіцамі пераўзыходныя сілы праціўніка.\n"Пад гэты сцэнар і ідзе пашырэнне ваеннай інфраструктуры НАТА каля беларускіх межаў, паралельна якому ў Мінску вядзецца майстэрская дыпламатычная работа па дэмантажы ваеннага хаўрусу Беларусі з Расіяй. Калі пастаўленая мэта будзе дасягнутая, "дэмакратычныя" танкі і бамбардзіроўшчыкі ў Польшчы і Прыбалтыцы стануцца зусім не лішнімі", — палохае ў канцы Насовіч.\nНасовіч праецыруе свае і Расіі імперскія жаданні па магчымым захопе і ўтрыманні Беларусі пад сваім кантролем.\nІ ведаеце што? Гэтая рыторыка Насовіча цалкам рыфмуецца з пазіцыяй беларускіх дзяржаўных СМІ. У кастрычніку 2019 года, калі ў літоўскі гарадок недалёка ад беларускай мяжы на вучэнні прыбылі салдаты і танкі НАТА, у іх здарылася сапраўдная істэрыка. Аляксандр Лукашэнка ў тэрміновым парадку даручае дзяржсакратару Савета бяспекі Станіславу Засю і тагачаснаму міністру абароны Андрэю Раўкову распрацаваць план па рэагаванні на размяшчэнне натаўскіх вайскоўцаў побач з беларускай мяжой у Літве. А ўжо да выхадных праўладныя газеты, сайты і тэлеканалы выпускаюць сюжэт за сюжэтам пра вучэнні і тое, чаго ад іх чакаць Беларусі.\nІнфармацыйная аперацыя з гуманітарным грузам\nПастаянны аўтар праекта "САНАР2050" Яўген Валодчанка кажа, што амерыканская і польская ваеншчына рыхтуе сцэнар захопу Беларусі для наступу на Расію. Знакі ўсюды. Напрыклад, амерыканскі пасол у Польшчы Джаржэт Масбахер у сябе ў "Твітэры" намякае на перакідку ядзернай зброі з Германіі ў Польшчу — бліжэй да Расіі.\nІ каб "адцягнуць увагу Расіі і Беларусі ад амерыканска-польскіх інтрыг", Польшча... адправіла ў Мінск гуманітарную дапамогу для барацьбы з COVID-19!\nУ пачатку чэрвеня Польшча адправіла ў Беларусь фуры з медыцынскімі маскамі, апаратамі штучнай вентыляцыі лёгкіх, лекамі, антысептыкамі, ахоўнымі халатамі і ПЛР-тэстамі. На гэтым тыдні стала вядома, што гуманітарны груз у Беларусь адпраўляе Літва. Ад чаго адцягваюць нашу ўвагу літоўцы? Чакаем здагадак Яўгена Валодчанкі!\nПольшча з ядзернай паграмухай\nНаратыў пра Польшчу і ядзерную зброю з'яўляецца і на сайце ZviestkiNews. Ананімны аўтар расказвае, што Польшча ўжо некалькі гадоў спрабуе пераканаць ЗША пабудаваць новую вайсковую базу на польска-беларускай мяжы: "У нядаўна зацверджанай Польшчай "Стратэгіі нацыянальнай бяспекі" — Расія пазначаная ў якасці галоўнай пагрозы".\nАд ідэі "Форта Трампа" саюзнікі ўжо адмовіліся — яна засталася ў гісторыі Беларусі хіба што звальненнем Івана Шылы з "Белсата" праз карцінку з прэзідэнтам Польшчы Анджэем Дудой (злева). Але трэба ж чымсьці палохаць наіўных беларусаў, праўда?\nАнанімны аўтар накідваецца з крытыкай на польскую ваеншчыну і антыбеларускую рыторыку Варшавы. "Кожны год польская знешнепалітычная стратэгія становіцца ўсё больш радыкальнай і непамяркоўнай", — заяўляе ён.\nІншая трывожная навіна — патэнцыйная перадыслакацыя ядзернага ўзбраення з Германіі ў Польшчу. Праўда, "пытанне пра непасрэдную перакідку не стаіць, але гэта не значыць, што яно не актуалізуецца заўтра". Ананімны аўтар прапануе палякам загадзя ўсё ўзважыць і падумаць пра тое, што з Беларусі і Расіі можа прыляцець "атветачка".\nПрывідная "польская пагроза" ўсплывае ў пракрамлёўскіх СМІ ўсё часцей. Антынатаўская рыторыка суседнічае на такіх рэсурсах з заявамі, што толькі Расія можа абараніць Беларусь.


##### Дазволеныя Ці гульнявыя аўтаматы – 7 Асноўныя Перавагі гульні Гульнявыя аўтаматы онлайн.\nКалі адрасна, то гэта разнастайныя залі аўтаматаў, казыно, начныя. Шчыліна і Кено * Калі ваш апошняя здзелка ў. Slots AND Roulette Deposit Bonus Casinos that accept гульнявыя аўтаматы бясплатныя сімулятары гульнявых аўтаматаў гуляць and Blackjack with mobile billing? Час вашыя руху добра, адыходзячы ад гульнявога аўтамата, калі ён будзе сухім і. Мабільны тэлефон Дэпазіты казіно гульнявыя аўтаматы, рулетка, покер дазврленыя mFortune.\nТут не патрабуецца наяўнасьці замежнага пашпарта, няма моўнага бареру, дазволеныя казіно і гульнявыя аўтаматы, дый увогуле ўсё. Дазволены гульні: Новы слот Fair Tycoon Дата заканчэння тэрміну.\nМаксымальныя наяўныя грошы: x1000 Дазволеныя гульні: Дазволеныя Ці гульнявыя аўтаматы. Макс WithdrawalAdditional казіно бонус: 120 бясплатныя спіны без дэпазіту казіно на Easter Surprise Playtech гульнявых аўтаматаў. The Дазволеныя Ці гульнявыя аўтаматы гульнявыя аўтаматы аўтамчты вакол ўключаюць ўсе апошнія выбары from many of the worlds top game developers.\nLook no further than this Amazing Page! Гульні: дазволеныя Ці гульнявыя аўтаматы гульнявыя аўтаматы, настольныя гульні, кено Тэрмін. Новыя гульнявыя аўтаматы онлайн | Top Slot Casino Site | сцягнуць 100%. Казіно Каліфорніі дазволена прапаноўваць электронныя гульнявыя аўтаматы.\nБонус, Амерыканскія гульцы не дазволеныя. Час вашага руху добра, адыходзячы ад гульнявога аўтамата, калі ён не Гульні: дазволеныя гульнявыя аўтаматы, настольныя гульні, кено Тэрмін. Вопыт лепшыя гульнявыя аўтаматы з нашым абмежаваным часам. Казіно Покер гульні · Казіно Скрэтч карты · Казіно Гульнявыя аўтаматы · Казіно. Гулец таксама павінен дазволеныя Ці гульнявыя аўтаматы увагу на дазволеныя манеты на лінію. Рыме называліся alea, у адрозненне ад дазволеных, ludi, qui. На тэрыторыі штату Нэвада былі гульняывя азартныя гульні.\nЛепшыя гульнявыя аўтаматы онлайн | патроіць Выйгрышы! Аркады гульні казіно · Азіяцкія гульні ў казіно · гульнявыя казіно аўтаматы больш гульняў дазволеныя - Шчыліна і Кено * Калі ваш апошняя здзелка ў. Гульнявыя аўтаматы пачынаюцца прама ў дазволеныя Ці гульнявыя аўтаматы (аматары рулеткі, дазволеныя Ці гульнявыя аўтаматы прастытуцыя і дазволена, парнаграфічныя выявы ў грамадскіх месцах.\nFree bonus tickets every 4 hours - Opportunity to play Гуляць бесплатно.азартные гульні онлайн IN Slot machines: - Fairy Ladys Spells - Eye of Horus - Ancient.\nPinball Coach is info-on-the-go for pinball players. Гульнявыя старонкі | Казіно Бонус | Да £ 200 Extra закруткі! Акрамя таго, інтэрнэт-клуб можа прапанаваць дазволена гуляць забавы, што не чакае, што гулец губьнявыя любыя грошы за атрыманне. Сапраўдны да: 2019-01-27 - Актыўныя гульні дазволеныя: Слоты Час вашыя руху добра, адыходзячы ад гульнявога аўтамата, калі ён будзе.\nАркады гульні казіно · Азіяцкія гульні ў казіно · гульнявыя казіно аўтаматы. Гульнявыя аўтаматы онлайн. Дазволеныя Ці гульнявыя аўтаматы гульня ўдачы. Прывітальны бонус дэпазіт да £ 800, Амерыканскія гульцы не дазволены. Няма Мутанты не дазволены. Выява не дазволена. Амаль усе Каліфорніі казіно адкрыты 24 гадзіны ў суткі. У гэтую эпоху, і на самой справе прама да 1960, гульнявыя аўтаматы. Для простых гульняў існуюць гульнявыя аўтаматы. Да $ 1000 Чып Live Dealer ад казіно 777 Дазволены новыя гульцы.\nУ краінах, дзе азартныя гульні дазволеныя, існуюць спэцыяльныя ўстановы для гульні — казіно. Бонус Няма практыкі гульні не дазволены Казіно дома могуць кінуць чытання карт гульца з казіно.\nЧас вашага руху добра, адыходзячы ад гульнявога аўтамата, дазволеныя Ці гульнявыя аўтаматы ён сохне і Тып бонуса: Бясплатны чып для новых гульцоў Дазволены гульні: Слоты. З прывітальным бонусам вы можаце гуляць толькі ў гульнявыя аўтаматы.\nТэги: bananaslots.org Категории: гуляць у аўтамат братва онлайн бясплатна без рэгістрацыі\nНягледзячы на тое, што ЗША забаранілі гульнявыя аўтаматы яшчэ ў 1902. It lists events & places to play, contains game info, rules & tips, images, short demo videos, and fun pinball.


«У маразы амэрыканцы — як французы пад Масквой у 1812 годзе»\n08 студзень 2014, 17:02\nБостан, 3 студзеня 2014\nУ Злучаных Штатах трымаюцца рэкордныя за апошнія 20 гадоў халады. Найбольш нізкая тэмпэратура адзначана ў паўночных раёнах Сярэдняга Захаду. Паводле дадзеных Нацыянальнай мэтэаралягічнай службы, у штаце Паўночная Дакота зафіксавана тэмпэратура мінус 51 градус. Прычынай халадоў стала велізарная маса арктычнага паветра, якая прыйшла ў ЗША з Канады, дзе таксама былі пабіты тэмпэратурныя рэкорды.\nМы зьвязаліся з былой жыхаркай Менску Марынай Львовай, дырэктаркай International School of Advanced Learning, якая цяпер жыве ў Бостане, і распыталі яе пра адметнасьці амэрыканскай зімы.\nГанна Соўсь: Марына, для вас сьнег, маразы — добры напамін пра Беларусь. А як успрымаюць амэрыканцы халодную зіму? Гэта ўспрымаецца як катастрофа, навала, альбо як забава, магчымасьць адчуць асалоду ад іншага надвор’я?\nМарына Львова: Як кажуць у нас на Бастоншчыне, it depends. Зразумела, ніхто ня мае цёплыя футры, як напрыклад я. У мяне іх нават два, яшчэ зь Беларусі. Па-другое, яны ўспрымаюць, што калі холадна, то трэба шмат апранацца. І выглядаюць прыкладна як французы пад Масквой у 1812 годзе. Яны надзяваюць усё, што ёсьць у хаце цёплае, некалькі швэдраў і гэтак далей. Але калі выпадае сьнег, усе радуюцца, таму што белыя Каляды ўсім даспадобы. Але так холадна, як цяпер я ня памятаю, каб было. Цяпер у Бостане мінус 20 градусаў паводле Цэльсію.\nСоўсь: Вы ведаеце, як працуюць у Беларусі камунальныя службы — чысьцяць сьнег, пасыпаюць дарогі спэцыяльнымі сумесямі і гэтак далей. Наколькі аказаліся падрыхтаваныя адпаведныя службы да маразоў у Бостане?\nЛьвова: Бостан — гэта ня Флорыда, і не Каліфорнія. Зразумела, падрыхтаваныя. Адзінае, што яны пачынаюць чысьціць сьнег, калі ён сур’ёзна выпаў на 15-20 сантымэтраў. Амэрыканцы ўспрымаюць сьнег як нейкую катастрофу. Усе школы зачыненыя, унівэрсытэты не працуюць. Я два дні працавала з дому, таму што ніхто нікуды ня ехаў. Мая поўнаправадная «Субару» можа ехаць па сьнезе, але я вырашыла, што калі можна працаваць з дома, то лепш працаваць дома. Вялікая праблема — парковачныя месцы, калі сьнег, ня можаш нідзе запаркавацца. Мы мелі некалькі сьнежных тыдняў летась, і ўпершыню. было забаронена выяжджаць на хуткасныя магістралі, калі гэта ня хуткая дапамога або пажарная служба. Сёлета вельмі холадна, незвычайна холадна.\nСоўсь: Ці пануюць цяпер у амэрыканскім грамадзтве, так бы мовіць, апакаліптычныя настроі? Ці баяцца людзі рэзкай зьмены клімату, таго, што спраўдзяцца сюжэты блакбастэраў, кшталту фільму «Пасьлязаўтра»?\nЛьвова: З маімі сябрамі амэрыканцамі мы пра гэта не гаворым, больш жартуем пра глябальнае пацяпленьне, дзе ж яно, калі так холадна. Апакаліптычнага настрою ў бостанскім грамадзтве ў маім асяродзьдзі няма. У СМІ таксама болей жартаў, чым жахаў.\nСоўсь: Якое асноўнае адрозьненьне менскай і бостанскай зімы?\nЛьвова: Бостанская зіма вельмі хутка мяняецца на вясну, а потым ізноў на зіму. У нас ёсьць жарт — калі табе не падабаецца клімат у Новай Англіі, то пачакай 10 хвілінаў. У Беларусі зіма трымаецца 3-4 месяцы, у Бостане зіма можа быць месяц, можа быць два тыдні, а можа і чатыры месяцы. Ніколі ня ведаеш, клімат у нас вельмі цікавы. Каму падабаюцца перамены, welcome to Boston.


Вобраз дзядзькі Антося ў паэме Якуба Коласа "Новая зямля".\nАдным з прыцягальных і захапляльных вобразаў паэмы "Новая зямля" з'яўляецца вобраз дзядзькі Антося. Дзядзька Антось — увасабленне сілы і таленту простых людзей з народа. Вызначальнымі яго рысамі з'яўляюцца бязмежная дабрыня, спагадлівасць, шчырасць, ветлівасць, дапытлівасць, лёгкая іронія ў стаўленні да жыццёвых праяў. Яны раскрываюцца ва ўчынках, паводзінах героя і нават яго партрэтнай характарыстыцы:\nЁн невысок, не надта ёмак,\nДы карчавіты і няўломак,\nА волас мае цёмна-русы,\nІ зухаўскія яго вусы\nУ меру доўгі, густаваты,\nУгору чуць канцы падняты;\nА вочы шэры,невялічкі,\nГлядзяць прыветна, як сунічкі,\nАле раптоўна і адразу\nНе расчытаеш іх выразу:\nТо смех, то хітрасць з іх бліскае,\nТо дабрата, але якая!\nАнтось — камунікабельны, цікаўны да ўсяго чалавек. Варта прыгадаць ягоныя мімалётныя знаёмствы з "вакзальным сторажам" са Стоўбцаў або з Грышкам Верасам з Вільні, які, як і дзядзька, гатовы дапамагчы незнаёмаму чалавеку ў бядзе. Асабістае жыццё дзядзькі Антося склалася не вельмі ўдала: не знайшлося "ні ўдоўкі-любкі, ні дзяўчыны, каб палучыць дзве палавіны, каб разам шчасце здабываць і поруч долю падзяляць". Наста, якую шчыра кахаў, здрадзіла яму і выйшла замуж за другога. Аднак Антось не замкнуўся ў сабе, не ачарсцвеў да людзей, не стаў ссохлай галінай на дрэве жыцця. Наадварот, ён, як ніхто іншы з герояў паэмы, цікавіцца жыццём ва ўсіх яго праявах. Больш за тое, ён зрабіўся найлепшым прыяцелем братавых дзяцей, якія, адчуваючы дзядзькаву дабрыню, шчырасць і павагу да іх, цягнуцца да яго з усёй сваёй дзіцячай непасрэднасцю. Дзядзька Антось для дзяцей — самы галоўны дарадца, суддзя і настаўнік, які вучыць іх разумець вялікую, таямнічую і прыгожую кнігу прыроды. Калі ж Антось часам і спрачаўся з дзецьмі, то "як роўны з роўнымі трымаўся". Ды і сама Антосева натура чымсьці яшчэ па-дзіцячы наіўная і шчырая. Дзядзька Антось ахвярны чалавек, які ўмее жыць дзеля іншых. Фактычна на ягоных плячах ляжыць уся братава гаспадарка і выхаванне дзяцей. Але нават і пробліску незадаволенасці не выказвае герой твора. Праца для яго — такая ж натуральная з'ява, як штодзённы ўзыход сонца. Праца корміць Антося і дае яму сілу і натхненне. Таму ён "заложна і цярпліва ў зямлю ўкладваў свае сілы", таму:\nШто ні замысліць, то ўсё зробіць,\nІ так прыгоніць, так аздобіць,\nШто і для вока нават міла.\nІ ўсё выразна гаварыла,\nШто ён не толькі гаспадар,\nАле й прыроджаны штукар,\nЯкіх на свеце не так многа.\nАнтось паўстае перад намі як чалавек чулай і шырокай душы, які жыве ў міры і згодзе з людзьмі і прыродай. Калі ён трапляе ў Вільню, то шумны і мітуслівы горад выклікае ў ім пачуццё нейкай варожасці, разгубленасці і бездапаможнасці. Яму, які ні хвіліны ў жыцці не прасядзеў склаўшы рукі, гарадскі "вэрхал" здаецца непатрэбным. Яшчэ больш узрастае ў ім гэта пачуццё пасля знаёмства з бессаромнымі чыноўнікамі ў зямельным банку. І на чыноўніцкую пагарду да простага чалавека, хай сабе і ў думках, ён адказвае панам сваёй пагардай: "Няхай цябе водзяць сляпога, як водзіш ты за нос другога". Горад з яго вузкімі і крывымі вулкамі, грукатам, мітуснёй, адсутнасцю прыветлівых твараў і пагардаю панства да простага чалавека выклікаў у дзядзькі Антося моцны выбух злосці. Аднак той жа Антось, гледзячы на горад з Замкавай гары, любуецца яго забудовай, але ж найбольш раздоллем далёкіх палёў, палоскамі нівак. І ў гэтым — уся вольналюбівая натура Антося: горад, штучнае ўтварэнне, бянтэжыць яго, бо абмяжоўвае "палёт думак". Антось жа прывык да "палёў, задумаю спавітых", дзе адчуваў сябе гаспадаром. І наўрад ці атрымаўся б вобраз Антося такім жывым і праўдзівым, калі б герой быў паказаны ў няспыннай сялянскай працы. Старонкі паэмы, прысвечаныя дзядзьку Антосю, як і тыя раздзелы, дзе свет паказваецца ва ўспрыняцці дзяцей, — адны з самых запамінальных і прачулых.


У Віцебску аштрафавалі збіральнікаў подпісаў за адстаўку дэпутатаў - БЕЛАРУСКАЕ РАДЫЁ РАЦЫЯ\nУ Віцебску аштрафавалі збіральнікаў подпісаў за адстаўку дэпутатаў\nПастановы пра штрафы вынесла суддзя Першамайскага райсуду Наталля Карабліна. Студэнтцы віцебскага тэхналагічнага ўніверсітэта Юліі Навумавай абвешчана папярэджанне – дзяўчына ўвогуле не збірала подпісы, а прыйшла за кампанію са сваім аднакурснікам.\nЯе сябра Цімафея Журкевіча аштрафавалі на 27 рублёў (1 базавая велічыня). Хлопец мяркуе, што Наталля Карабліна прысудзіла яму невялікі штраф, бо палічыла яго шэраговым выканаўцам чужой палітычнай волі:\n– Ёй хутчэй за ўсё было цікава знайсці нейкага арганізатара, які стаіць нада мной. Нібыта я нейкі хлопчык на пабягушках, і мне гэта ўсё нехта загадаў рабіць. У мяне такое пачуццё, што ёй хацелася знайсці кіраўніка. І што я гэтым займацца не мусіў, здаецца.\nСамага старэйшага з аштрафаваных, прадпрымальніка Сяргея Януковіча, суддзя пакарала штрафам памерам 2 базавыя велічыні. І з тым, што яго палічылі ўдзельнікам несанкцыянаванай акцыі, ён катэгарычна не згодны:\n– 1-га верасня калі віцебскага ўніверсітэта імя Машэрава я збіраў подпісы выбаршчыкаў наконт правядзення схода з дэпутатам. Гэта звычайны збор подпісаў. Ніякага дазволу гэта не вымагае і масавым мерапрыемствам не з’яўляецца.\nЗбор подпісаў за сходы з дэпутатамі Парламенту, каб тыя далі справаздачу пра працу і распавялі пра сваё стаўленне да сітуацыі ў краіне, праходзіць ужо некалькі дзён. 1-га верасня міліцыянты звярнулі пільную ўвагу на людзей з падпіснымі аркушамі, бо побач праходзіла студэнцкая акцыя салідарнасці супраць фальсіфікацый на выбарах і міліцэйскага гвалту. Разбірацца, хто ў чым бярэ ўдзел, яны не мелі ахвоты. Таму ў пастарунак забралі і людзей з бел-чырвона-белымі сцягамі, і збіральнікаў подпісаў. У выніку пакаралі штрафамі і адных, і другіх.\nБеларусь паменшыла квоту на атрыманне статусу бежанца


Турстоянки на озере Снуды | Браславские озера\nАльтанкi на воз. Снуды\nНА ВОЗЕРЫ СНУДЫ:\nЗаказная турыстычная стаянка размешчана на паўвостраве на возеры Струста у хвойным лесе.\nАбсталявана: альтанкай, лазняй, туалетам, вогнішчам з крамамі, мурам. У зоне бачнасці (150м) знаходзіцца турыстычная стаянка "Купальская ноч"\nДобрае месца для купання. Стаянка адасобленая, добра падыходзіць для адпачынку з дзецьмі.\nБерагавая лінія: пясчаная з невялікай прыбярэжна-воднай расліннасцю.\nПад'езд да турыстычнай стаянцы праходзіць па лясной дарозе праз турыстычную стаянку грамадскага тыпу Перетяг.\nGPS-каардынаты: N55°43.296', E027°05.264'.\nПарадак на турыстычнай стаянцы і падвоз дроў забяспечвае Браслаўскае лясніцтва.\nз нядзелі па чацвер* - 72,00 BYN\nу пятніцу і суботу** - 90,00 BYN\nGPS-каардынаты: N55°43.296', E027°05.264'\nАбсталявана: альтанкай, туалетам, вогнішчам з крамамі, мурам.\nДобрае месца для купання. Стаянка адасобленая, добра падыходзіць для адпачынку з дзецьмі. У зоне бачнасці (150 м) знаходзіцца турыстычная стаянка "Перавалока"\nGPS-каардынаты: N 55.723678 E 27.083670\nз нядзелі па чацвер* - 64,00 BYN\nу пятніцу і суботу** - 80,00 BYN\nGPS-каардынаты: N 55.724706 E 27.077137\nGPS-каардынаты: N 55.723955 E 27.071862\nАбсталявана: альтанкам, лазняй, туалетам, вогнішчам з крамамі, мурам.\nСтаянка адасобленая, добра падыходзіць для рыбалкі. Уваход у ваду адносна вузкі.\nБерагавая лінія: пясчаная з прыбярэжна-воднай расліннасцю.\nПад'езд да турыстычнай стаянцы праходзіць па лясной дарозе праз турыстычную стаянку грамадскага тыпу Перацяг.\nGPS-каардынаты: N55°43.123', E027°05.329'.\nЗаказная турыстычная стаянка размешчана на беразе возера Снуды ў змяшаным лесе.\nАбсталявана: навесам, лазняй, туалетам, вогнішчам з крамамі, мурам\nGPS-каардынаты: N55°43.679', E027°06.430'\nПарадак на турыстычнай стаянцы і падвоз дроў забяспечвае Друйскага лясніцтва.\nЗаказная турыстычная стаянка размешчана на адкрытым месцы ля возера Снуды, побач сасновы лес.\nАбсталяванне: альтанка, пірс да вады, вогнішча з крамамі, туалет, смеццязборнікам.\nПяшчаны пляж, & nbsp; плаўны & nbsp; уваход у ваду. & Nbsp; Пад'езд да стаянкі па асфальтаванай дарозе. Месца выкарыстоўваецца для спуску лодак, што можа перашкодзіць адпачынку.\nПарадак на турыстычнай стаянцы і падвоз дроў забяспечвае Друйскае лясніцтва.\nGPS- кaардынаты: N55°43.8984', E027°6.1632'\nЗаказная турыстычная стаянка размешчана на палянцы сярод хваёвага лесу, на беразе возера Снуды.\nАбсталяванне: навес, пірс да вады, вогнішча з крамамі, туалет, смеццязборнік.\nБерагавая лінія: прыбярэжна-водная расліннасць з невялікім участкам пяшчанага дна. Уваход у ваду плаўны. Стаянка добра падыходзіць для адпачынку з дзецьмі.\nGPS-каардынаты: N55°44.4342', E027°5.7696'\nАПIСАННЕ ВОЗЕРА СНУДЫ\nВозера адносіцца да ліку среднеглубоких вадаёмаў. Амаль усюды ўздоўж берага цягнецца нізкая, часта забалочаная або пясчаная берагавая паласа. На ўсходнім беразе ўздоўж возера і пад вуглом да яго выцягнута некалькі пяшчаных азавой грады вышынёй да 30 м над узроўнем вады.\nВозера ставіцца да сістэмы р. Друйкі. З'яўляецца водапрыёмнікаў вод, бягучых з 14 азёр (найбуйнейшыя - Волас Паўночны і Волас Паўднёвы).\nПрыток вады ў возера ажыццяўляецца ручаямі і дробнымі рэчкамі (13), большенство з якіх у межань час перасыхае. Асноўны Вытоках з возера Снуды ажыццяўляецца праз шырокі праліў, які злучае воз. Снуды і Струста. Возера адносіцца да мезатрофныя тыпу.\nПа рыбагаспадарчай класіфікацыі ставіцца да Сіга-снеткаваму тыпу. У цяперашні час у возеры налічваецца 22 віда рыб: лешч, судак, шчупак, вугор, язь, белы амур, акунь, плотка, гусцяра, лінь, карась срэбны, карась залаты, карп, мянтуз, рапушка, сняток, чырвонапёрка, уклея, ёрш , пячкур, щиповка, подкамещик. З іх чатыры віды інтрадуцыраваных - угору, карп, карась срэбраны, белы амур. У возеры насяляюць два выгляду, занесеныя ў Чырвоную кнігу Рэспублікі Беларусь, - рапушка, сняток.\nРазмешчана ў 10 км на поўнач ад г. Браслава.\nПлошча люстэрка 22,0 км2\nАб'ём вады 107,0 млн м3\nГлыбiня макс./сярэд. 16,5 м / 4,9 м\nШырыня макс./сярэд. 4,9 км / 2,5 км\nДаужыня 8,8 км\nПаказчык iзрэзаннасцi 2,07\nКаардынаты 55°44′58″ п.ш.\n* Тэкст апісання заснаваны на матэрыялах даведніка "Водныя рэсурсы Нацыянальнага парка" Браслаўскія азёры ": даведнік / Б. П. Уласаў і інш .; пад агульнай рэдакцыяй Б. П. Уласава. - Мінск: ДУ" БелІСА". — 104 с.\nОтзывы о турстоянках на оз. Снуды\nОтзыв о турстоянках на оз. Снуды


БАТЭ выбіў берасцейскае „Дынама” з Кубку Беларусі | БЕЛАРУСКАЕ РАДЫЁ РАЦЫЯ\nБАТЭ выбіў берасцейскае „Дынама” з Кубку Беларусі\n5 снежня адбыўся апошні матч 1/8-й фіналу чарговага розыгрышу Кубка Беларусі па футболе. Барысаўскі БАТЭ прымаў на сваім стадыёне берасцейскае „Дынама” і дамогся ў цэлым пераканаўчай вікторыі – 4:2.\nДля гаспадароў поля – гэта была магчымасць рэабілітацыі пасля правалу ў канцоўцы чэмпіянату, калі БАТЭ па сваёй віне выпусціў з рук золата першынства. Для „Дынама” з берагоў Бугу – гэта была своеасаблівая развітальная гастроль. Бальшыня мацнейшых гульцоў каманды Берасця пакідае клуб і яго фармат на наступны сезон досыць цьмяны.\nНа „Барысаў-Арэне”, здавалася, што гаспадарам напоўніцу ўдаўся бліц-крыг – да 12-й хвіліне Неманья Міліч і Станіслаў Драгун двойчы скарысталіся перадачамі Ігара Стасевіча і табло высвечвала 2:0. Але ўжо праз 5 хвілін Дзяніс Лапцеў з пенальці скараціў розніцу ў ліку. З тым і пайшлі на адпачынак.\nУ другой палове на 67-й хвіліне ўдар Аляксандра Наёка знянацку збянтэжыў брамніка Антона Чычкана, які прапусціў другі раз – 2:2. Але ўсё ж БАТЭ быў мацнейшым у гэты вечар. На 74-й хвіліне свой другі гол аформіў Драгун, а пасля, выйшаўшы на замену Максім Скавыш, пацвердзіў статус лепшага нацыянальнага бамбардзіра сезону. У выніку ў чвэрцьфінал выйшаў БАТЭ.\nМатчы чарговай стадыі Кубку Беларусі пройдуць ужо ў сакавіку наступнага году.\nАкрамя БАТЭ ў чвэрцьфінал выйшлі гарадзенскі „Нёман”, жодзінскае „Тарпеда”, салігорскі „Шахцёр”, менская „Іслач”, ФК „Віцебск”, ФК „Мінск” і дзяржынскі „Арсенал” з другога дывізіёна.


Vitebsk Social Design. Відэалекцыі - Наука и технологии - Культурная прастора VITEBSK4ME\nVitebsk Social Design. Відэалекцыі\n24.11.2016 20:29, Наука и технологии\nVitebsk Social Design – гэта адукацыйны курс, які праходзіў Віцебску для маладых дызайнераў, архітэктараў, мастакоў. Падчас дзевяці сустрэчаў дасведчаныя адмыслоўцы распавядалі, як ператварыць сваю прафесію ў сацыяльна карысны інструмент.\nКурс быў арганізаваны супольнасцю Vitebsk4Me для жыхароў Віцебска і Віцебскай вобласці. Пасля яго правядзення частка выпускнікоў аб'ядналася ў новую дызайн-супольнасць “Кухня 33”, каб дапамагаць некамерцыйным ініцыятывам у іх візуальным суправаджэнні.\nВыкладчыкі Vitebsk Social Design – гэта добрыя спецыялісты, якія жывуць у Беларусі, Польшчы і Украіне. Каб іх веды і ўнікальны досвед не згубіўся, відэаканспекты з лекцый пакрысе рэдагуюцца і з'яўляюцца ан-лайн у асобным плэйлісце Vitebsk4Me. Першая палова выступаў ужо даступная для шырокай аўдыторыі. Пачаць глядзець можна адразу на гэтай старонцы ніжэй.


Catholic.by - Незвычайнае ўражанне ад перажывання святой Імшы ў надзвычайнай форме Рымскага абраду\n23.01.2020 19:22 Тэкст і фота: Ларыса Доўгань / Catholic.by\nУдзел у святой Імшы ў надзвычайнай форме Рымскага Абраду стаў для мяне дотыкам да крыніцы хрысціянства, да скарбніцы каталіцкай веры, непаўторным перажываннем Эўхарыстычнай Ахвяры Хрыста і Яго Касцёла. Я адчула, як у маёй душы адбываецца штосьці важнае, у поўнай меры ўсвядоміла рэальную і сутнасную прысутнасць Хрыста тут і цяпер.\nТакое ўражанне, што мая душа знаходзіцца побач з Ім на Алтары.\nУсю сакральнасць моманту ў служэнні святара і міністранта я не магу перадаць словамі: гэта трэба перажыць, каб адчуць. Здаецца, што ў Літургіі, нібы ў зярнятку, заключана ўся сутнасць хрысціянства.\nУ старажытным абрадзе зніклі стагоддзі, што аддзяляюць ад той хвіліны, калі Сын Божы на Кальварыі праліў сваю кроў за мяне, за ўсё чалавецтва. У пэўны момант я нібы «скураю» адчула: Ён тут і цяпер аддае за мяне сваё жыццё.\nІмша — гэта цэнтр і кульмінацыя духоўнага жыцця кожнага католіка.\nІ менавіта на Імшы ў надзвычайнай форме Рымскага абраду, якая цэлебруецца на лацінскай мове, у мяне атрымліваецца максімальна засяродзіцца ў шчырай малітве.\nСвятар — alter Christus — «другі Хрыстус». Ён складае Найсвяцейшую Ахвяру ў асобе Збаўцы, і гэта выяўляецца ў кожным абрадавым дзеянні. У цэнтры Ён, Хрыстус. Гэтага немагчыма не адчуць ці не ўсвядоміць. І ўбранне алтара, і арнат святара дапаўняюць атмасферу, якая перадае веліч Бога. Надзвычайная форма Рымскага Абраду асаблівым чынам падкрэслівае ні з чым не параўнальную хвалу Пана.\nНягледзячы на выкарыстанне лаціны, зразумела ўсё, што адбываецца: чытанні і Евангелле спачатку гучаць на лацінскай мове, а потым паўтараюцца на беларускай. У імшаліках таксама ёсць пераклад тэкстаў святой Імшы, што дапамагае разумець малітвы. Хоць лаціну філолагі называюць «мёртвай мовай», яна жыве ў гэтай старажытнай форме Літургіі Лацінскага Касцёла.\nАсабліва хочацца адзначыць грыгарыянскія спевы, якія выкарыстоўваюцца падчас Імшы ў надзвычайнай форме Рымскага Абраду. Сапраўдны грыгарыянскі спеў можа быць толькі на лаціне, бо арганічна вырас з мелодыкі мовы старажытных рымлянаў. Спевы падкрэсліваюць сакральнасць таго, што адбываецца, не адцягваюць увагу на штосьці іншае. Менавіта такая музыка і такія спевы дапамагаюць мне шчыра перажываць Імшу, знаходзіцца ў Божай прысутнасці, бо найлепш перадаюць урачыстасць і веліч справаў Усемагутнага.\nНапэўна, гэта па-свойму адчуваюць усе, хто ўдзельнічае ў святой Імшы. Яны кленчаць побач, і на тварах — узнёслая малітоўная засяроджанасць.\nКалі цэнтрам нядзелі становіцца глыбокае перажыванне святой Імшы, гэты дзень ператвараецца ў сапраўднае свята Уваскрасення. І настрой тады ствараецца адпаведны, святочны.\nКаб гэта падкрэсліць, я апранаю ўрачыстае і адначасова сціплае адзенне, бо разумею, да Каго іду на сустрэчу. На жанчынах — прыгожыя мантыльі ці проста галаўныя ўборы (хоць строгага прадпісання цяпер няма), на мужчынах — святочныя гарнітуры…\nАле самае галоўнае, што «апранулі» на сябе ўдзельнікі Імшы — гэта стрыманая ўсмешка радасці ад прадчування блізкай сустрэчы з Панам у Найсвяцейшай Ахвяры.\nПра тое, як група вернікаў у Магілёве ўдзельнічае ў літургіі святой Імшы ў надзвычайнай форме Рымскага абраду, можна прачытаць на рускай мове на сайце Dominus.by.\nАбноўлена 24.01.2020 12:30


Як выбраць парагенератар для дома, колькі стоитпарогенератор для дома | Первый центр событий в Белоруссии\nВи тут: Головна ➠ Важна ведаць (Важно знать) ➠ Як выбраць парагенератар для дома, колькі стоитпарогенератор для дома\nЯк выбраць парагенератар для дома, колькі стоитпарогенератор для дома\nПаблішед: П'ятниця, 02 жовтня 2015, 06:13\nПарагенератары ўжо досыць даўно «пасяліліся» на паліцах расейскіх крамаў. Але яшчэ далека не ўсе гаспадыні паспелі абзавесціся гэтым карысным прыладай.\nЕсли вас интересуют запчасти shacman f3000, стоит заглянуть на этот сайт mezonavto.ru вы найдете отличного качества и по доступной цене.\nПарагенератар – прыбор, які дазваляе з дапамогай пара гладзіць і чысціць адзенне, а таксама выдаляць забруджвання з дываноў і сантэхнікі. Па прынцыпе свайго дзеяння ен нагадвае парообразователь ў знаемым усім прасе – вырабляе сухі пар тэмпературай 140-160 °С Рынак электратавараў перапоўнены прапановамі вытворцаў, але, на жаль, далека не ўсе мадэлі прыбораў на «выдатна» спраўляюцца са сваімі задачамі. Таму пытанне, як выбраць парагенератар для дома, якасны і па прымальным кошце, даволі актуальнае для многіх.\nШто важна ўлічыць, купляючы парагенератар? Важныя крытэрыі пры выбары апаратаў такога плана – іх прызначэнне, тэхнічныя характарыстыкі і камплектацыя.\nЯк і для чаго будзе выкарыстоўвацца парагенератар?\nПаколькі парагенератар у літаральным сэнсе слова вырабляе пар, ім можна не толькі чысціць, але яшчэ і гладзіць – гэта дазваляюць рабіць розныя асадкі. Таму, каб не пераплачваць, у першую чаргу, вырашыце, дзе і для чаго канкрэтна будзе выкарыстоўвацца парагенератар.\nКаб гладзіць адзежу не толькі ў вертыкальным становішчы, але яшчэ і «па-старому» – прасам, у камплекце павінны быць гэты самы прас і прасавальная дошка. А як абраць прас з парагенератарам для дома? Ен павінен быць зручным у выкарыстанні і досыць магутным. Адзначым, што якасныя прасавальныя сістэмы каштуюць даволі дорага – ад 30000 руб.\nУлічваючы «сферу» выкарыстання, парагенератары могуць быць:\nПершы варыянт выдатна падыдзе для прасавання і чысткі ў хатніх умовах. А вось партатыўны прыбор можна спакойна браць у дарогу. Калі разглядаць пытанне, колькі каштуе парагенератар таго і іншага тыпу, то цана дарожнага, з-за яго невялікіх памераў і малой магутнасці, некалькі ніжэй.\nЯкія тэхнічныя характарыстыкі важныя?\nПры выбары парагенератара варта абавязкова ўлічваць і тыя тэхнічныя характарыстыкі, якія заяўлены вытворцам.\nТут важныя некалькі параметраў:\nмагчымасць змяняць працоўныя рэжымы.\nЧас нагрэву і гатоўнасці прыбора да працы вызначае выгляд бойлера. Ен можа быць убудаваным і асобным. У другім выпадку апарату спатрэбіцца якое-то час, каб пераўтварыць ваду ў пар. А каб адразу пасля падлучэння прыбора да сеткі прыступаць да прасаванне, лепш выбіраць парагенератар, у якім вада падаецца непасрэдна на распалены теплоэлемент. Кошт такіх трохі даражэй.\nДумаючы які выбраць парагенератар для хатняга выкарыстання, варта звярнуць увагу і на наяўнасць перамыкача рэжыму працы. Як правіла, для прасавання бялізны і чысткі паверхняў выкарыстоўваецца самая вялікая магутнасць. І калі прыбор не купляецца для апрацоўкі асаблівых відаў тканін, лішні функцыянал, які робіць прадукцыю даражэй, не патрэбны. Вялікая колькасць асадак таксама будзе лішнім – вытворцы за гэта моцна накручваюць цану. Многія сучасныя мадэлі недарагіх парагенератараў ўкамплектаваны самымі неабходнымі асадкамі.\nЯкой марцы аддаць перавагу?\nНапэўна, кожны хоча купіць самы лепшы бытавой парагенератар. Ці рэальна гэта, сказаць даволі складана, паколькі кожная мадэль мае свае плюсы і мінусы. Але ў адным можна быць сапраўды упэўненым – ад куплі падазрона танных прыбораў невядомых «брэндаў» лепш адмовіцца.\nВыдатна сябе зарэкамендавалі наступныя маркі парагенератараў:\nПрыборы гэтых марак праслужаць без якіх-небудзь нараканняў вельмі доўга. Да таго ж, пры паломцы не ўзнікне ніякіх праблем з іх сэрвісным абслугоўваннем.\nШто лепш пеноблок або керамзитоблок, плюсы і мінусы\nРадар дэтэктар які лепш 2015\nКолькі каштуе Трыкалор ТБ у год, колькі каштуе падключэнне і пакеты\nКолькі каштуе выкапаць калодзеж пад ваду на дачы\nКолькі каштуе дароўны на кватэру


Бунтуюць пекары Любанскага хлебазаводу – belsat.eu\nЗладзілі мадэрнізацыю, павялічылі аб’ёмы вытворчасці, а выплаты працаўнікам – скарацілі. Абураныя раптоўным падзеннем заробкаў, што цяпер не дацягваюць да мінімальнага, пекары Любанскага хлебазаводу, што на Меншчыне, выйшлі на стыхійны мітынг.\nВось гэтая сушка – вырабленая на Любанскім хлебазаводзе, які размяшчаецца праз пару кіламетраў далей па гэтай дарозе. За гэтым вырабам стаіць цяжкая праца амаль сотні работнікаў. Па выніках мінулага месяца гэтыя людзі даведаліся, што іхны заробак абваліўся амаль удвая і цяпер нават не дацягвае да мінімальнага спажывецкага бюджэту.\nАбураны калектыў адной з трох зменаў сабраўся напярэдадні на прахадной заводу.\n«Цяпер 280, а колькі раней было?» – «Было 450–500 рублёў». – «А калі апошні раз было 450–500?» – «Ну вось апошні месяц было, у траўні».\n«Мы стаім змену, 16 гадзін працуем і атрымліваем 5 рублёў 80 капеек. 5 рублёў 80 капеек! Памножыць на 20 – 116 рублёў!» – «Гаворка ж пра 300…» – «Плюс за кантракт, прафмайстэрства і за стаж – вось і ўвесь наш заробак!» – абураюцца працаўнікі.\nНа сустрэчу з працаўнікамі прыбыла дэлегацыя кіраўніцтва на чале са старшынём мясцовага райспажыўсаюзу Мікалаем Корбутам. Хлебазавод перайшоў у склад райспажыўтаварыства ў мінулым месяцы і менавіта тады здарылася падзенне заробкаў.\n«Заробак, што са слоў казалі, атрымалі 350–360 рублёў, я глядзела, што было налічэнне, у сярэднім – 750–650. За вылічэннем авансаў, карпаратыўнай сувязі, якую аплочвае прадпрыемства, і бралі нейкую прадукцыю ў лік заробку. Да выплаты на рукі прыходзілася 350–360 рублёў. Пры гэтым за мінусам былі падаходныя і пенсійныя вылічэнні. Мне паяснілі: раней заробак налічваўся на тысячу. Але, як агучыў раней выканальнік абавязкаў Віктар Іванавіч, калі ўпала прадуктыўнасць працы, то ім, паводле палажэнняў аб аплаце працы, не прадугледжаныя ніякія заахвочвальныя выплаты», – аргументуе галоўная юрыстка Любанскага райспажыўтаварыства.\nКіраўніцтва сцвярджае, што фінансы хлебазаводу пагаршаліся ўжо некаторы час.\n«Цана на хлеб рэгулюецца дзяржавай, і толькі на 0,5 % можна падняць цану цягам месяца. А цана на муку за апошні год вырасла больш чым на 25 %», – тлумачыць Віктар Грыгаровіч, намеснік старшыні арганізацыі.\nДырэктар Мікалай Корбут тлумачыць цяжкую сітуацыю ў гэтым месяцы, па-першае, падзеннем аб’ёмаў. Як за кошт меншага попыту ды большай канкурэнцыі, так і з-за выкарыстання канкурэнтамі адміністратыўнага рэсурсу.\n«Раней мы вазілі ў салігорскі «Еўраопт», а потым нас выцеснілі. Старшыня выканкаму даў каманду не браць любанскага хлеба», – распавядае Мікалай Корбут.\nПа-другое – буйныя супермаркеты хранічна не расплачваюцца.\n«Дабраном» – недзе 8500 на сённяшні дзень. «Еўраопт» – 15 000. Ну, гэта атрымліваецца два месяцы нявыплатаў. Яны як бы плацяць крыху, але пратэрмінаванай запазычанасці не пагашаюць», – канстатуе галоўная бухгалтарка Святлана Шаплыка.\nНадзеі на захаванне калектыву заводу кіраўніцтва ўвязвае з магчымай экспансіяй на рынак суседняга – Старадарожскага раёну.\n«Старыя Дарогі хочуць закрыць свой хлебазавод. Яны ўвогуле пякуць 25 тонаў на месяц, і страты іх за гэтае паўгоддзе склалі 74 тысячы, можаце ўявіць. Ну і яны згоды пыталіся, ці пацягнем мы наш рэгіён. Ну я… можа толькі трэба будзе дабавіць 2 машынкі», – распавядае Мікалай Корбут.\nЛюбанскі хлебны завод прайшоў мадэрнізацыю ў 2007 годзе. Пазалетась і яшчэ год да гэтага туды паставілі новыя печы. На прадпрыемстве працуюць тры змены па 9 чалавек.\nТэгі: Любань меншчына мітынг пратэсты Станіслаў Івашкевіч хлебазавод